pythainlp/thai-wiki-dataset-v4 huggingface dataset:
อิบัน ซาโมราโน

อิบัน ลุยส์ ซาโมราโน ซาโมรา (เกิด 18 มกราคม ค.ศ. 1967) เป็นอดีตนักฟุตบอลชาวชิลีในตำแหน่งกองหน้า เขาด้รับการยกย่องให้เป็นหนึ่งในนักฟุตบอลชาวชิลีที่ยิ่งใหญ่ที่สุด ร่วมกับมาร์เซโล ซาลัส, เลโอเนล ซันเชซ และเอลิอัส ฟิกูเอโร
เขาเคยเล่นให้แก่ทีมชาติชิลีในการแข่งขันฟุตบอลโลก 1998 และโกปาอาเมริกาสี่ครั้ง และยังเคยเล่นให้แก่ทีมชาติรุ่นอายุไม่เกิน 23 ปี ในการแข่งขันโอลิมปิกฤดูร้อน 2000 ที่ซิดนีย์ ซึ่งเขาพาทีมคว้าเหรียญทองแดงและเป็นผู้ทำประตูสูงสุดในรายการ เขาเคยเล่นให้แก่สโมสรใหญ่ในสเปนอย่างเซบิยาและเรอัลมาดริด และเคยเล่นให้แก่อินเตอร์มิลานในอิตาลี เขาเคยพาเรอัลมาดริดชนะเลิศลาลิกา ฤดูกาล 1994–95 และเป็นผู้ทำประตูสูงสุดของสโมสรในฤดูกาลนั้น นอกจากนี้ เขายังเคยพาอินเตอร์มิลานชนะเลิศยูฟ่าคัพในปี 1998 เขามีความโดดเด่นด้านความแข็งแกร่งและการเล่นลูกกลางอากาศ โดยประตูส่วนใหญ่ที่เขาทำได้มาจากการโหม่งด้วยศีรษะ ใน ค.ศ. 2004 เปเล่ได้ใส่ชื่อซาโมราโนลงในฟีฟ่า 100 ซึ่งเป็นรายชื่อนักฟุตบอลที่ดีที่สุดในโลกที่ยังมีชีวิตอยู่
ซาโมราโนได้รับฉายา "แบมแบม" และ "อิบันเอลเทอร์ริเบิล"
สโมสรอาชีพ.
หลังจากที่เล่นในลีกสเปนอยู่ห้าฤดูกาล ซาโมราโนได้ย้ายมาเล่นให้แก่อินเตอร์มิลานในเซเรียอาตั้งแต่ ค.ศ. 1996 ถึง 2000 เขาได้ลงเล่นพร้อมกับเพื่อนร่วมทีมอย่างยูริ จอร์เกฟฟ์, ดิเอโก ซิเมโอเน, ฆาบิเอร์ ซาเนตติ และโรนัลโด ในตอนแรก เขาถูกกำหนดให้เป็นกองหน้าตัวหลักของทีม ซึ่งจะได้สวมเสื้อหมายเลข 9 อย่างไรก็ตาม การย้ายเข้ามาของโรแบร์โต บัจโจ ทำให้โรนัลโดต้องยกเสื้อหมายเลข 9 ให้แก่บัจโจและเปลี่ยนไปสวมเสื้อหมายเลข 10 แทน 10 นั่นทำให้ซาโมราโนไม่ได้สวมเสื้อหมายเลข 9 ตามที่คาดไว้ เขาจึงตัดสินใจสวมเสื้อที่ด้านหลังสกรีนเลข '1+8' ซึ่งผลลัพธ์ในทางคณิตศาสตร์ก็คือหมายเลข 9 ที่หมายถึงตำแหน่งกองหน้านั่นเอง เดือนพฤษภาคม ค.ศ. 1998 ซาโมราโนทำประตูขึ้นนำให้อินเตอร์และมีส่วนช่วยให้ทีมเอาชนะลาซีโอในนัดชิงชนะเลิศยูฟ่าคัพ 3–0 นอกจากนี้ ในนัดชิงชนะเลิศของฤดูกาลก่อนหน้า เขาก็ทำประตูในเลกที่สองช่วยยื้อให้เกมเข้าสู่การยิงลูกโทษได้ อย่างไรก็ตาม ซาโมราโนยิงลูกโทษพลาดจนทำให้ทีมแพ้ชัลเคอ 04 1–4
บรรณวิทย์ เก่งเรียน

พลเรือเอก บรรณวิทย์ เก่งเรียน ชื่อเล่น นุ อดีตประธานที่ปรึกษากระทรวงกลาโหม อดีตรองปลัดกระทรวงกลาโหม อดีตนายทหารราชองครักษ์พิเศษและอดีตสมาชิกสภานิติบัญญัติแห่งชาติ หลังการรัฐประหารในประเทศไทย พ.ศ. 2549
ประวัติ.
ชื่อเล่น 'นุ' เป็นบุตรของนายประสิทธิ์ และนางศรีสว่าง เก่งเรียน เกิดเมื่อวันที่ 13 มิถุนายน พ.ศ. 2491
มีพี่น้องรวม 4 คน ได้แก่
พลเรือเอกบรรณวิทย์ ศึกษาชั้นมัธยมที่ โรงเรียนสาธิตปทุมวัน ก่อนที่จะศึกษาต่อที่โรงเรียนเตรียมทหารรุ่น 7 (ตท.7) รุ่นเดียวกับ พลเอกสพรั่ง กัลยาณมิตร และ พลเอกปฐมพงษ์ เกษรศุกร์
ตำแหน่งที่สำคัญ.
พล.ร.อ.บรรณวิทย์ ประสบความสำเร็จในการเป็นทหารอาชีพ ได้รับตำแหน่งเป็นนายพลตั้งแต่อายุ 44 ปี ซึ่งถือเป็นนายพลที่มีอายุน้อยที่สุดในขณะนั้น
บทบาทในทางการเมืองและสังคม.
พล.ร.อ.บรรณวิทย์ เก่งเรียน มีชื่อเสียงในสังคมเป็นครั้งแรกด้วยการเป็นนายทหารที่ดำรงตำแหน่งรองปลัดกระทรวงกลาโหม ที่ออกมาเปิดเผยอย่างตรงไปตรงมาว่า มีการใช้อำนาจการเมืองแทรกแซงการแต่งตั้งนายทหารระดับสูงในกองทัพ มีช่วงวิกฤตการณ์การเมืองในประเทศไทย พ.ศ. 2548-2549 ในรัฐบาลของ พ.ต.ท.ทักษิณ ชินวัตร พร้อมกับนายทหารคนอื่น ๆ จนถูกทางกระทรวงกลาโหม โดย พล.อ.ธรรมรักษ์ อิศรางกูร ณ อยุธยา รัฐมนตรีว่าการกระทรวงในขณะนั้นสอบวินัย
ภายหลังการรัฐประหารในวันที่ 19 กันยายน พ.ศ. 2549 พล.ร.อ.บรรณวิทย์ ได้รับการแต่งตั้งให้ดำรงตำแหน่งสมาชิกสภานิติบัญญัติแห่งชาติ (สนช.) พร้อมกับเป็นประธานคณะกรรมาธิการคมนาคมของสภานิติบัญญัติแห่งชาติ ทำการตรวจสอบการทุจริตในกระทรวงคมนาคมของรัฐบาล พ.ต.ท.ทักษิณ ชินวัตร ต่าง ๆ เช่น กรณีทุจริตการซื้อเครื่องตรวจจับวัตถุระเบิด CTX หรือ การทุจริตในสนามบินสุวรรณภูมิ เป็นต้น
ในการแต่งตั้งโยกย้ายข้าราชการประจำปี พ.ศ. 2550 พล.ร.อ.บรรณวิทย์ ได้รับโปรดเกล้า ฯ ให้ดำรงตำแหน่งประธานที่ปรึกษากระทรวงกลาโหม แทนตำแหน่งรองปลัดกระทรวงกลาโหม เนื่องจากถูกสนช.สายทหารกล่าวหาว่า พล.ร.อ.บรรณวิทย์ ไม่โปร่งใสในระหว่างทำหน้าที่บริหารองค์การแบตเตอรี่ และจากที่กระทบกระทั่งกับผู้บังคับบัญชา จากกรณีที่ออกมาปกป้องพล.อ.สพรั่ง กัลยาณมิตร 
ในการเลือกตั้งในปลายปี พ.ศ. 2550 พล.ร.อ.บรรณวิทย์ ได้ขอลาออกจากราชการทหารเพื่อที่ลงรับสมัคร ส.ส. ในระบบสัดส่วนของพรรครวมใจไทยชาติพัฒนา แต่ได้รับการอนุมัติจากกระทรวงกลาโหมล่าช้า จึงไม่ทันการสมัคร ซึ่ง พล.ร.อ.บรรณวิทย์ ได้ตั้งข้อสังเกตว่าเป็นการกลั่นแกล้งตนเอง แต่ทางกระทรวงกลาโหมได้ปฏิเสธ
เคย เป็นเลขาธิการลอนเทนนิสสมาคมแห่งประเทศไทย งานด้านการเมือง เป็นหนึ่งในสมาชิกและผู้ก่อตั้งสมัชชาประชาชนแห่งประเทศไทย และยังจัดรายการวิทยุเป็นประจำในวันเสาร์เวลา 08.30-10.00 น. ทางเอฟ.เอ็ม. 92.25 เมกกะเฮิร์ซ รวมไปถึงการจัดรายการสด ทางช่องทีวีผ่านดาวเทียม ช่อง ๑๓ สยามไท อีกด้วย
โรงเรียนอัสสัมชัญอุบลราชธานี

โรงเรียนอัสสัมชัญอุบลราชธานี  เป็นสถาบันการศึกษาในเครือคณะภราดาเซนต์คาเบรียล ลำดับที่ 10 ภายใต้การดูแลของคณะภราดาเซนต์คาเบรียลแห่งประเทศไทย จัดการศึกษาให้แก่เด็กและเยาวชน อบรมสั่งสอนเยาวชน ให้มีความรู้เพื่อสามารถนำความรู้ไปประกอบอาชีพและเป็นบุคคลที่ดีต่อประเทศชาติ ซึ่งโรงเรียนอัสสัมชัญอุบลราชธานี เคยได้รับรางวัลสถานศึกษารางวัลพระราชทาน เมื่อปี พ.ศ. 2550
ประวัติ.
โรงเรียนอัสสัมชัญอุบลราชธานี เดิมชื่อโรงเรียนสัพพัญญูวิทยาสงเคราะห์ ในปี พ.ศ. 2508 ต่อมาพระคุณเจ้าโกลด-ฟิลิป บาเย มุขนายกมิสซังโรมันคาทอลิกอุบลราชธานี ได้มอบโรงเรียนให้คณะภราดาคณะเซนต์คาเบรียลแห่งประเทศไทย
สถานที่ต่าง ๆ ของโรงเรียนในปัจจุบัน.
โดย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงประกอบพิธีวางศิลาฤกษ์
ฮอสพิทัลโอเอส

ฮอสพิทัลโอเอส (Hospital OS) คือโปรแกรมที่ใช้ในการบริหารโรงพยาบาล รองรับการทำงานทั้งในส่วนของ OPD และ IPD โดยการสนับสนุนจากชมรมข้อมูลข่าวสารทางการแพทย์และสาธารณสุขไทย มูลนิธิสาธารณสุขแห่งชาติ และสำนักงานกองทุนสนับสนุนการวิจัย (สกว.) บนหลักการโอเพนซอร์ส ซึ่งจะเป็นสาธารณสมบัติที่ทุกคนสามารถนำไปใช้ได้ นอกจากนี้โปรแกรมยังสามารถใช้งานได้กับทุกระบบปฏิบัติการบนพื้นฐาน Java และซอฟต์แวร์ที่เป็นโอเพนซอร์สอื่น ๆ ปัจจุบันมีโรงพยาบาลชุมชนกว่า 60-80 แห่งทั่วประเทศที่ติดตั้งใช้งานอยู่ ซึ่งสามารถ Download คู่มือและโปรแกรมแกรมได้ทางเว็บไซต์ Hospital-OS.com 
ปัจจุบันฮอสพิทัลโอเอสได้ออกรุ่น 3.9 แล้ว ซึ่งมีการพัฒนาจากรุ่น 3.0 ไม่เพียงแต่จะเพิ่มประสิทธิภาพเรื่องความรวดเร็วเท่านั้น แต่รุ่น 3.9 ยังเพิ่มขีดความสามารถในการทำงานส่วนต่าง ๆ ขึ้นด้วย อาทิ การเชื่อมโยงข้อมูลระหว่างสถานพยาบาล การบันทึกข้อมูลเกี่ยวกับ Primary Care Unit (PCU) ได้โดยไม่ต้องเข้ารับบริการ และการออกรายงานจากความต้องการของกระทรวงต่าง ๆ ได้
 ปี 2012 Hospital-OS version 3.9., 2012/11/13
นอกจากนี้ยังสามารถนำข้อมูลมาประมวลผลร่วมเพื่อการบริหาร iAnalysis) หมายถึงการนำข้อมูลมาสร้างเป็นคลังข้อมูลเพื่อแสดงผลในรูปแบบที่เหมาะสม ใช้ในการติดตาม ประเมิน และวางแผนในการพัฒนาได้อย่างเป็นระบบ เพื่อให้ฮอสพิทัลโอเอสเป็นโปรแกรมที่มีความสมบูรณ์ทั้งทางด้านการทำงานและการใช้งาน จำเป็นต้องอาศัยความร่วมมือของชุมชนซึ่งจะเป็นกำลังสำคัญให้ตัวโปรแกรมดำรงอยู่ได้อย่างยั่งยืน ทีมงานจึงมีการจัดอบรมให้กับผู้ใช้งานในเรื่องต่างๆ ของฮอสพิทัลโอเอสขึ้นมาอีกด้วย
รางวัลที่ภาคภูมิใจ
Hospital-OS ผ่านการประเมิน CMMI ML3.
NATIONAL INNOVATION AWARD 2010., รองชนะเลิศอันอับ 2 รางวัลนวัตกรรมแห่งชาติด้านสังคม ประจำปี 2553.,กระทรวงเทคโนโลยีสารสนเทศและการสื่อสาร.
THAILAND ICT AWARD 2010 WINNER E-Health Applications., Phuket Software Factory Co.,Ltd., กระทรวงเทคโนโลยีสารสนเทศและการสื่อสาร.
10th INTERNATIONAL APICTA Award 2010
Best of e-Health
Phuket Software Factory Co.,Ltd.
Individual Care (inCare)
THAILAND ICT AWARD 2009
WINNER E-Health Applications
HOSPITAL OS
ผลิตภัณฑ์ซอฟต์แวร์ดีเด่นแห่งชาติ
รางวัลชนะเลิศ ประจำปี 2552 
กระทรวงเทคโนโลยีสารสนเทศและการสื่อสาร
รางวัล เจ้าฟ้าไอที่ รัตนราชสุดา ครั้งที่3 
จัดโดย มูลนิธิวิจัยเทคโนโลยีสานสนเทศวันที่ 16 มิถุนายน 2551
นายแพทย์ ก้องเกียรติ เกษเพ็ชร์ 
ผู้พัฒนา"ระบบสารสนเทศ สำหรับโรงพยาบาลชุมชนขนาดไม่เกิน 100 เตียง"
THAILAND ICT AWARD 2008
winner Genaral Applications
International Medical Software Co.,Ltd.
HALL OF FRAME 2008
Open Source Technology Company Limited
Software Park Thailand
เอี่ยงเอี้ยง

เอี่ยงเอี้ยง เป็นตัวละครหลักฝ่ายหญิงในเรื่อง กระบี่เย้ยยุทธจักร เดิมนางควรเป็นหญิงสาววัยสิบหกที่เปี่ยมวาสนามีความสุข แต่เนื่องจากนางแบกรับตำแหน่ง “ธิดาเทพแห่งนิกายเทพตะวันจันทรา” นางจึงจำเป็นต้องทำตนเป็นหญิงสาวเปี่ยมประสบการณ์ชีวิต มาเผชิญหน้ากับเส้นทางยุทธจักรร้อยเล่ห์เหี้ยมโหดนี้ การคบหากับ หลิงหูชง เป็นจุดเริ่มต้นแห่งความสุขของนาง และจิตใจนางก็ต้องเผชิญกับเรื่องราวมากหลายเช่นกัน
<br>
</br>
<templatestyles src="Reflist/styles.css" />
เทวสถานปรางค์แขก

เทวสถานปรางค์แขก หรือเรียกสั้น ๆ ว่า ปรางค์แขก เป็นโบราณสถานอยู่ในเขตตำบลท่าหิน อำเภอเมือง จังหวัดลพบุรี ถือเป็นปราสาทขอมที่เก่าแก่ที่สุดแห่งหนึ่งของจังหวัดลพบุรี ปัจจุบันตั้งอยู่บนเกาะกลางถนนบริเวณแยกถนนวิชาเยนทร์กับถนนสุระสงครามหน้าศาลแขวงลพบุรี ซึ่งมีตึกแถวรายรอบ คลาคล่ำด้วยผู้คนและยวดยาน
ประวัติ.
ในยุคปัจจุบันนักวิชาการบางท่านได้สันนิษฐานว่าปรางค์แขกถูกสร้างขึ้นราวพุทธศตวรรษที่ 15 บ้างก็ว่าสร้างตั้งแต่ช่วงพุทธศตวรรษที่ 16 มีรูปแบบสถาปัตยกรรมแบบสมัยพระเจ้าสุริยวรมันที่ 2 ที่นี่จึงเป็นปราสาทขอมที่เก่าแก่ที่สุดในจังหวัดลพบุรี และภาคกลาง
ทั้งนี้มิทราบว่าใครเป็นผู้ริเริ่มในการสร้างปรางค์แขก โดยอาจสร้างขึ้นตามพระบรมราชโองการของพระมหากษัตริย์ หรือสร้างจากการอุปถัมภ์ของผู้นำท้องถิ่น
องค์ประกอบ.
ตัวเทวสถานประกอบด้วยปราสาทอิฐ 3 องค์ เรียงตัวกันในแนวเหนือใต้หันหน้าไปทางทิศตะวันออกตามธรรมเนียมที่พบในกัมพูชา องค์กลางมีขนาดใหญ่กว่าองค์อื่น ๆ มีประตูทางเข้าเพียงประตูเดียวในแต่ละปรางค์ ส่วนอีกสามประตูเป็นประตูหลอก และไม่มีฉนวนเชื่อมดังพระปรางค์สามยอด แต่เดิมก่อด้วยอิฐไม่สอปูนและคาดว่าคงพังทลายลง ช่วงกรุงศรีอยุธยาตอนปลายในรัชสมัยสมเด็จพระนารายณ์มหาราชจึงมีการปฏิสังขรณ์ปรางค์ทั้งสามองค์ขึ้นใหม่ในรูปแบบถืออิฐสอปูนแต่ละก้อนเชื่อมด้วยยางไม้ และสร้างอาคารอีกสองหลังขึ้นเพิ่มเติม โดยอาคารแรกเป็นวิหารทางด้านหน้า ส่วนอาคารอีกหลังทางทิศใต้สร้างเป็นถังเก็บน้ำประปา และอาคารทั้งสองเป็นศิลปะไทยผสมยุโรปตามพระราชนิยม โดยประตูทางเข้ามีลักษณะโค้งแหลม ต่อมาเมื่อเทวสถานปรางค์แขกชำรุดทรุดโทรมลง กรมศิลปากรจึงเข้าไปทำการบูรณะเพิ่มเติมและเทคอนกรีตเสริมฐานราก
โจเซฟ ไวส์แมน

โจเซฟ ไวส์แมน  เป็นนักแสดงชาวแคนาดาคนหนึ่ง เกิดเมื่อวันที่ 15 เมษายน พ.ศ. 2461 ที่เมืองมอนทรีออล รัฐเกแบ็ก ประเทศแคนาดา - died 2009.
บทที่ทำให้เขาโด่งดังมากที่สุด เห็นจะได้แก่ บท ด็อกเตอร์ จูเลียส โน (ดร.โน) ในภาพยนตร์เจมส์บอนด์เรื่องแรก คือ พยัคฆ์ร้าย 007
ผลงานภาพยนตร์ซีรีส์ทางโทรทัศน์ที่มี โจเซฟ ไวส์แมนร่วมแสดง (ในบางตอน).
โจเซฟ ไวส์แมน เสียชีวิตเมื่อวันที่ 19 ตุลาคม พ.ศ. 2552 ขณะอายุ 91 ปี ด้วยความชรา
แป้นพิมพ์เกษมณี

แป้นพิมพ์เกษมณี เป็นผังแป้นพิมพ์ภาษาไทย คิดค้นโดยสุวรรณประเสริฐ เกษมณี เพื่อใช้กับเครื่องพิมพ์ดีด (ซึ่งไม่มี ฃ/ฅ) ไม่ใช่กับคอมพิวเตอร์โดยตรง โดยในตอนแรกผังแป้นพิมพ์นี้เรียกว่า "แบบมาตรฐาน" เนื่องจากเป็นผังแป้นพิมพ์แบบแรก ๆ ที่ใช้ ต่อมาผู้ร่วมงานเรียกชื่อว่า แป้นพิมพ์เกษมณี เนื่องจากสฤษดิ์ ปัตตะโชติ ได้นำเสนอผังแป้นพิมพ์แบบใหม่ ที่เรียกว่าแป้นพิมพ์ปัตตะโชติ
ปัจจุบัน สำนักงานมาตรฐานผลิตภัณฑ์อุตสาหกรรม (สมอ.) กระทรวงอุตสาหกรรม พัฒนาแป้นพิมพ์เกษมณีเป็นแป้นพิมพ์ค่าเริ่มต้นของคอมพิวเตอร์
แป้นพิมพ์เกษมณีมีแป้นเหย้าอยู่ที่ ซ้าย #เปลี่ยนทาง #เปลี่ยนทาง #เปลี่ยนทาง #เปลี่ยนทาง และขวา #เปลี่ยนทาง #เปลี่ยนทาง #เปลี่ยนทาง #เปลี่ยนทาง 
จุดแตกต่างระหว่างเครื่องพิมพ์ดีดกับคอมพิวเตอร์มีดังนี้
แป้นพิมพ์ปัตตะโชติ

แป้นพิมพ์ปัตตะโชติ เป็นผังแป้นพิมพ์ภาษาไทย คิดค้นโดยสฤษดิ์ ปัตตะโชติ เนื่องจากการวิจัยของสฤษดิ์ชี้ให้เห็นว่า แป้นพิมพ์เกษมณี ซึ่งคิดค้นโดยสุวรรณประเสริฐ เกษมณี จะมีการใช้งานมือขวามากกว่ามือซ้าย และนิ้วก้อยขวาจะถูกใช้งานหนัก จึงได้ประดิษฐ์แป้นพิมพ์ปัตตะโชติขึ้น โดยเฉลี่ยให้ทั้งสองมือใช้งานเท่า ๆ กัน และให้ลำดับนิ้วที่ใช้บ่อยคือนิ้วชี้ แล้วไล่ลงไปที่นิ้วกลาง นิ้วนาง และนิ้วก้อยที่ใช้งานน้อยที่สุด
จากการวิจัยของสภาวิจัยแห่งชาติพบว่า แป้นพิมพ์ปัตตะโชติสามารถพิมพ์ได้เร็วกว่าแป้นพิมพ์เกษมณีถึง 25.8% และยังช่วยลดอาการปวดนิ้วมือจากการพิมพ์ได้ แต่แป้นพิมพ์ปัตตะโชติก็ไม่เป็นที่นิยมใช้ เนื่องจากความเคยชินในการใช้แป้นพิมพ์เกษมณีที่แพร่หลายก่อนหน้านั้นแล้ว
แป้นพิมพ์ปัตตะโชติ มีแป้นเหย้าอยู่ที่ ซ้าย #เปลี่ยนทาง #เปลี่ยนทาง #เปลี่ยนทาง #เปลี่ยนทาง และขวา #เปลี่ยนทาง #เปลี่ยนทาง #เปลี่ยนทาง #เปลี่ยนทาง และถึงแม้จะมีแป้นเพิ่มขึ้นอีกหนึ่งแป้น แต่แป้น #เปลี่ยนทาง ก็ยังไม่มี เช่นเดียวกับแป้นพิมพ์เกษมณี
มอก. 820

มอก. 820 (TIS 820) เป็นการกำหนดตำแหน่งอักขระไทยบนแผงแป้นพิมพ์คอมพิวเตอร์ ที่จัดวางไว้บนแผงแป้นพิมพ์ให้เป็นมาตรฐานเดียวกัน ซึ่งมีอักขระไทยครบทุกตัวอักษร ที่ผู้ใช้จำเป็นต้องใช้ในการป้อนเข้าสู่ระบบคอมพิวเตอร์ มาตรฐานนี้ถูกพัฒนามาจากแป้นพิมพ์เกษมณี โดยสำนักงานมาตรฐานผลิตภัณฑ์อุตสาหกรรม (สมอ.) กระทรวงอุตสาหกรรม
มอก. 820 ถูกปรับปรุงล่าสุดเป็น มอก. 820 - 2538 เมื่อปี พ.ศ. 2538
ประวัติ.
มอก. 820 เป็นการกำหนดตำแหน่งอักขระไทยบนแผงแป้นพิมพ์คอมพิวเตอร์ ซึ่งกำหนดโดย สำนักงานมาตรฐานผลิตภัณฑ์อุตสาหกรรม (สมอ.) สำหรับมาตรฐานในปัจจุบับคือ มอก. 820 - 2538
มอก. 820 ตัวแรกคือ มอก. 820 - 2531 ซึ่งมีรูปแบบเหมือนพิมพ์ดีดภาษาไทย คือ แป้นพิมพ์เกษมณี ต่อมา มีการกำหนดมาตรฐาน การใช้งานและรับข้อมูลภาษาไทย โดย Thai API Consortium (TAPIC) คือ "วทท." ซึ่งมีการกำหนดเพิ่มเติมให้กับ มอก. 820 - 2531 เพื่อให้ปุ่มกดบางปุ่ม ใช้งานร่วมกับภาษาละตินได้ ซึ่งรวมใน มอก. 820 - 2536 ด้วย
ในปี พ.ศ. 2538 มีการปรับปรุง มอก. 820 ใหม่เป็น มอก. 820 - 2538 ซึ่งย้ายตัวอักษรบางตัวด้วย และ เพิ่มให้สามารถพิมพ์ตัวอักษรพิเศษบางตัว และมีการกำหนดมาตรฐานบางอย่างให้รองรับ "วทท 2.0"
นิยม มารยาท

นิยม มารยาท (ธันวาคม 2479 - 24 ตุลาคม 2544) เป็นนักร้องลูกทุ่งเสียงดี และเป็นนักแต่งเพลงมีฝีมือ เคยแต่งเพลงให้กับนักร้องลูกทุ่งชื่อดังมากมายหลายคน ในส่วนของการร้องเพลงนั้น นิยม มารยาท โด่งดังจากเพลง “ บ้านนาสัญญารัก”
ประวัติ.
นิยม มารยาท เป็นชื่อจริงนามสกุลจริง เป็นบุตรนายสมใจ นางกุหลาบ มารยาท เกิดที่อำเภอชุมแสง จังหวัดนครสวรรค์ แต่พ่อแม่เป็นชาว จังหวัดเพชรบุรี เนื่องจากมีอาชีพรับเหมาก่อสร้าง จึงต้องย้ายที่อยู่ไปเรื่อยๆ ทำให้เขาไปคลอดที่นครสวรรค์ ต่อมาครอบครัวย้ายมาที่ประจวบคีรีขันธ์ นิยม มารยาท เข้ารับการศึกษาต่อที่นี่จนจบชั้น ม.4 จากนั้นครอบครัวได้ย้ายเข้ากรุงเทพฯ ช่วงนั้น นิยม มารยาท ก็ช่วยพ่อแม่ทำงานก่อสร้างประเภทผูกเหล็กเทปูน แต่การที่บ้านพักของเขาอยู่ใกล้กับบ้านของคำรณ สัมบุณณานนท์ และมีการติดต่อไปมาหาสู่กันเป็นประจำ และได้ลองแต่งเพลง “คนบ้าจี้ “ ให้คำรณร้อง จากนั้นก็ได้ติดตามคำรณไปทำการแสดงประจำ และถ้าว่างจากการร้องเพลงกับคำรณ เขาก็จะไปร้องกับวง จำรัส วิภาตะรัตน์ เขาทำเช่นนี้จนคำรณ เสียชีวิต 
นิยม มารยาท ได้บันทึกแผ่นเสียงเพลงแรกคือ รอยแก่งรัก แต่มาดังในอีก 2 เพลงถัดมาคือ “ บ้านนาสัญญารัก “ และ “แหวนรัก “ จากนั้นก็ได้ตั้งวงเป็นของตนเอง และผลิตผลงานออกมามากขึ้น ต่อมา เพลิน พรมแดน เพื่อนซึ่งอยู่ในวงจำรัสออกมาตั้งวงเอง นิยม มารยาทจึงยุบวง และมาอยู่กับเพลิน พรหมแดน จากนั้นก็ย้ายมาอยู่กับวงไวพจน์ เพชรสุพรรณ ก่อนจะออกไปอยู่กับเพลิน พรมแดน สลับกันไปมาแบบนี้หลายรอบ เพราะต้องแต่งเพลงให้ทั้งสองร้อง 
จากการทำงานหนัก หลังจากกลับจากร้องเพลง ยังต้องมานั่งแต่งเพลงอีก ทำให้เมื่อ 24 ต.ค.2524 นิยม มารยาทป่วยด้วยอาการเส้นโลหิตฝอยในสมองแตก ร่างกายเป็นอัมพฤกษ์ 
ปัจจุบัน.
นิยม มารยาท ได้เสียชีวิตแล้ว เมื่อ พ.ศ. 2544 โดยเหลือเพียง นางเดือนเพ็ญ มารยาท ผู้เป็นภรรยาเอาไว้เบื้องหลัง
ภาษาบาหลี

ภาษาบาหลี (Basä Bali) เป็นภาษากลุ่มมาลาโย-โพลีเนเซียที่มีผู้พูด 3.3 ล้านคน (ข้อมูลเมื่อ ค.ศ. 2000) ในเกาะบาหลี รวมทั้งในภาคเหนือของนูซาเปอนีดา ภาคตะวันตกของเกาะลมบก ภาคตะวันออกของเกาะชวา ภาคใต้ของเกาะสุมาตรา และเกาะซูลาเวซี ประเทศอินโดนีเซีย ผู้พูดชาวบาหลีส่วนใหญ่รู้ภาษาอินโดนีเซียด้วย ใน ค.ศ. 2011 สำนักงานวัฒนธรรมบาหลีประมาณจำนวนผู้ที่ยังพูดภาษาบาหลีในชีวิตประจำวันในเกาะบาหลีว่ามีน้อยกว่า 1 ล้านคน "กล็อตโตล็อก" จัดให้ภาษานี้มีสถานะ "ไม่อยู่ในภาวะใกล้สูญ"
การจำแนก.
ภาษาบาหลีจัดอยู่ในกลุ่มภาษามาลาโย-โพลีเนเซียของตระกูลภาษาออสโตรนีเซียน ภายในกลุ่มมาลาโย-โพลีเนเซีย ภาษานี้เป็นส่วนหนึ่งของกลุ่มย่อยภาษาบาหลี–ซาซัก–ซุมบาวา ภาษาบาหลีมีวิธภาษาเด่น ๆ 3 วิธภาษา ได้แก่ บาหลีที่สูง บาหลีที่ลุ่ม และนูซาเปอนีดา
ประชากร.
จากสำมะโนประชากร ค.ศ. 2000 มีผู้พูดภาษาบาหลีในประเทศอินโดนีเซีย 3.3 ล้านคน ส่วนใหญ่อยู่ในเกาะบาหลีและบริเวณโดยรอบ
ใน ค.ศ. 2011 สำนักงานวัฒนธรรมบาหลีประมาณว่ายังมีผู้คนที่พูดภาษาบาหลีในชีวิตประจำวันในเกาะบาหลีไม่เกิน 1 ล้านคน เพราะในเขตเมือง พ่อแม่ใช้เพียงภาษาอินโดนีเซียหรือแม้แต่ภาษาอังกฤษเป็นภาษาต่างชาติ ในขณะที่บทสนทนาในชีวิตประจำวันหายไปจากสถาบันและสื่อมวลชนแล้ว มีผู้ไม่คุ้นชินกับภาษาเขียนของภาษาบาหลีมากขึ้น และชาวบาหลีส่วนใหญ่ใช้ภาษาบาหลีเฉพาะการสื่อสารด้วยวาจาโดยมีคำจากภาษาอินโดนีเซียปะปนอยู่บ่อยครั้ง แต่ในพื้นที่ที่มีการอพยพข้ามถิ่นนอกเกาะบาหลี กลับมีการใช้ภาษาบาหลีอย่างมากและเชื่อว่ามีบทบาทสำคัญต่อความอยู่รอดของภาษา
สัทวิทยา.
สระ.
การสะกดอย่างเป็นทางการใช้รูป "a" แทนทั้งหน่วยเสียง และ อย่างไรก็ตาม "a" มักออกเสียงเป็น เมื่ออยู่ท้ายคำ และ ยังปรากฏในหน่วยคำเติมหน้า "ma-", "pa-" และ "da-"
การเน้นหนัก.
คำในภาษาบาหลีจะเน้นเสียงหนักที่พยางค์สุดท้าย
ระบบการเขียน.
ภาษาบาหลีมีระบบการเขียน 2 ระบบ คือ อักษรบาหลี และอักษรละตินในปัจจุบัน
อักษรบาหลี.
อักษรบาหลี  ซึ่งเรียงลำดับแบบฮานาจารากา  เป็นอักษรสระประกอบที่พัฒนามาจากอักษรพราหมีในอินเดีย จารึกแรกที่สุดเท่าที่รู้จักสืบได้ถึงคริสต์ศตวรรษที่ 9 ปัจจุบัน มีผู้รู้จักคุ้นเคยกับอักษรบาหลีดั้งเดิมน้อยมาก 
อักษรละติน.
ในปัจจุบัน โรงเรียนในเกาะบาหลีสอนภาษาบาหลีโดยใช้อักษรละติน (โรมัน) ซึ่งมีชื่อว่า "ตูลีซันบาลี" (Tulisan Bali)
อิฐ

การผลิตอิฐโดยทั่วไป จะผสม ดินเหนียว แกลบ ทราย และน้ำ นวดให้เข้ากันเป็นเนื้อเดียว กดใส่ลงในแบบพิมพ์ แล้วนำเข้าเตาเผาสำหรับอิฐพิเศษอื่น ๆ จะผสมสารหรือวัสดุเพิ่ม เช่น หินเกร็ด สำหรับอิฐประดับ เป็นต้น นอกจากนี้อิฐพิเศษบางประเภทอาจใช้กรรมวิธีการอัดเข้าแม่พิมพ์ด้วยแรงกดสูงเพื่อเพิ่มความสามารถในด้านการป้องกันความร้อน และทนความชื้นได้สูง
อิฐโปร่ง หรืออิฐกลวง เป็นวัสดุก่อที่มีส่วนผสมในการผลิต เช่นเดียวกับอิฐสามัญ แต่ภายในจะเจาะรู หรือทำช่องภายในให้กลวง เพื่อให้มีน้ำหนักเบา
อิฐ เป็นวัสดุก่อสร้างพื้นฐานสำหรับการก่อสร้างอาคารทั่วไป อิฐแบบธรรมดาผลิตจากส่วนผสมของดินเหนียว ทราย แกลบ และน้ำ สำหรับอิฐพิเศษอื่น ๆ จะผสมสารหรือวัสดุพิเศษเพิ่มเพื่อการใช้งานเฉพาะด้าน
การผลิตอิฐ.
การผลิตอิฐโดยทั่วไป จะผสม ดินเหนียว แกลบ และ น้ำ นวดให้เข้ากันเป็นเนื้อเดียว กดใส่ลงในแบบพิมพ์ แล้วนำเข้าเตาเผา สำหรับอิฐพิเศษอื่น ๆ จะผสมสารหรือวัสดุเพิ่ม เช่น หินเกร็ด สำหรับอิฐประดับ เป็นต้น นอกจากนี้อิฐพิเศษบางประเภทอาจใช้กรรมวิธีการอัดเข้าแม่พิมพ์ด้วยแรงกดสูงเพื่อเพิ่มความสามารถในด้านการป้องกันความร้อน และทนทานนานนับร้อยปี
โรงเรียนวารีเชียงใหม่

โรงเรียนวารีเชียงใหม่ เป็นโรงเรียนเอกชนแห่งหนึ่ง ในจังหวัดเชียงใหม่ ก่อตั้งเมื่อ พ.ศ. 2545 โดย อาจารย์วารี กติกา ภัทราวณิชย์
ประวัติ.
พ.ศ. 2519 ท่านอาจารย์วารี กติกา ภัทราวณิชย์ ได้เริ่มต้นก่อตั้งโรงเรียนอนุบาลวารีเชียงใหม่ ซึ่งตั้งอยู่ในละแวกเดียวกันกับ สถานรับเลี้ยงเด็กบ้านกติกา และ อุทยานวารี ซึ่งประกอบด้วยห้องเรียน สวน แปลงผัก บ่อปลา และสนามเด็กเล่น เป็นสถานที่ให้เด็กอนุบาลได้สัมผัสกับธรรมชาติ และฝึกทักษะภาคสนาม ต่อมา พ.ศ. 2545 ด้วยความมุ่งมั่นเพื่อพัฒนาและยกระดับการศึกษาสู่สากลอย่างไม่หยุดยั้ง อาจารย์วารีจึงได้ก่อตั้งโรงเรียนวารีเชียงใหม่ โดยมีดำริเพื่อเป็นการขยายฐานการศึกษา จากระดับอนุบาล จนถึงระดับมัธยมศึกษา
โรงเรียนวารีเชียงใหม่ตั้งอยู่ที่ ตำบล หนองหอย อำเภอเมืองเชียงใหม่ จังหวัดเชียงใหม่ จากวิสัยทัศน์อันกว้างไกลและการบริหารงานอย่างเฉียบแหลมของอาจารย์วารี ปัจจุบัน โรงเรียนมีเนื้อที่กว่า 60 ไร่ นักเรียนประมาณ 6,000-7,000 กว่าคน 
โรงเรียนวารีเชียงใหม่ ปัจจุบันได้เปิดสอนตั้งแต่ระดับอนุบาล ประถมศึกษา และ มัธยมศึกษา ใน 3 หลักสูตร คือ หลักสูตรนานาชาติ หลักสูตรภาษาไทย และหลักสูตรภาษาอังกฤษ เป็นโรงเรียนคริสต์ แบบ นิกายโปรแตสแตนท์
เว็บเพจพลวัต

เว็บเพจพลวัต หรือ ไดนามิกเว็บเพจ  คือเว็บเพจที่เนื้อหาเว็บสามารถเปลี่ยนแปลงได้ ซึ่งขึ้นอยู่กับพารามิเตอร์ที่กำหนดโดยผู้ใช้หรือโปรแกรมคอมพิวเตอร์
สคริปต์ด้านไคลเอนต์.
สคริปต์ด้านไคลเอนต์คือการเปลี่ยนแปลงพฤติกรรมของส่วนต่อประสานภายในเว็บเพจเฉพาะหน้า เพื่อตอบสนองต่อการทำงานของเมาส์และแป้นพิมพ์ หรือเหตุการณ์ตามเวลาที่ระบุ พฤติกรรมพลวัตในกรณีนี้จะปรากฏอยู่ภายในการนำเสนอ เนื้อหาด้านไคลเอนต์จะถูกสร้างขึ้นในระบบคอมพิวเตอร์เฉพาะที่ของผู้ใช้
เว็บเพจเช่นนั้นใช้เทคโนโลยีการนำเสนอที่เรียกว่า เพจต่อประสานแบบริช (rich interfaced pages) ภาษาสคริปต์ด้านไคลเอนต์ อย่างจาวาสคริปต์หรือแอ็กชันสคริปต์ อันนำมาใช้เป็นเทคโนโลยีของดีเอชทีเอ็มแอลและแฟลชตามลำดับ บ่อยครั้งที่ใช้เพื่อประสานกับสื่อชนิดต่าง ๆ ของการนำเสนอ (เช่น เสียง ภาพเคลื่อนไหว ข้อความที่เปลี่ยนได้ ฯลฯ) และยังสามารถใช้สคริปต์ระยะไกล (remote scripting) ได้อีกด้วย ซึ่งเป็นกลวิธีที่เว็บเพจดีเอชทีเอ็มแอลร้องขอสารสนเทศเพิ่มเติมจากเซิร์ฟเวอร์ ผ่านทางเฟรมที่ซ่อนอยู่ XMLHttpRequest หรือเว็บเซอร์วิซ
รุ่นของจาวาสคริปต์ที่ "ใช้งานอย่างแพร่หลาย" เป็นครั้งแรกเกิดขึ้นเมื่อ พ.ศ. 2539 (มาพร้อมกับเน็ตสเคป 3 และมาตรฐานเอ็กมาสคริปต์)
สคริปต์ด้านเซิร์ฟเวอร์.
โปรแกรมที่ทำงานบนเว็บเซิร์ฟเวอร์ (สคริปต์ด้านเซิร์ฟเวอร์) ถูกใช้เพื่อสร้างเนื้อหาเว็บในเว็บเพจหลาย ๆ หน้า จัดการช่วงเวลาสื่อสารของผู้ใช้ และควบคุมกระแสงาน การตอบรับจากเซิร์ฟเวอร์อาจกำหนดได้ด้วยเงื่อนไขต่าง ๆ จากข้อมูลในฟอร์มเอชทีเอ็มแอลที่ส่งมา พารามิเตอร์ในยูอาร์แอล ชนิดของเบราว์เซอร์ที่กำลังใช้อยู่ เวลาที่ผ่านไป หรือสถานะของฐานข้อมูลหรือเซิร์ฟเวอร์
เว็บเพจเช่นนั้นมักจะถูกสร้างขึ้นด้วยความช่วยเหลือจากภาษาโปรแกรมต่าง ๆ ด้านเซิร์ฟเวอร์ เช่นเอเอสพี โคลด์ฟิวชัน เพิร์ล พีเอชพี รูบี เว็บดีเอ็นเอ และภาษาอื่น ๆ ภาษาด้านเซิร์ฟเวอร์เหล่านี้มักใช้โปรแกรมต่อประสานร่วมสำหรับเกตเวย์ (ซีจีไอ) เพื่อสร้าง "เว็บเพจพลวัต" ข้อยกเว้นที่สำคัญสองข้อได้แก่ เอเอสพีดอตเน็ตกับเจเอสพี ที่ใช้แนวคิดซีจีไอในส่วนต่อประสานโปรแกรมประยุกต์ (เอพีไอ) ของมันเอง แต่แท้จริงแล้วมันจะส่งจ่ายการร้องขอทางเว็บทั้งหมดไปยังเครื่องเสมือน (virtual machine) ที่ใช้ร่วมกัน
เว็บเพจพลวัตมักจะถูกเก็บลงแคชเมื่อมีการเปลี่ยนแปลงเพียงเล็กน้อยหรือไม่มีเลยตามที่คาดคะเนไว้ และเว็บเพจก็ถูกเตรียมการให้รับการจราจรเว็บปริมาณมาก เซิร์ฟเวอร์จะใช้เวลาโหลดนานถ้ามันจำเป็นต้องสร้างหน้ากลางอากาศสำหรับแต่ละการร้องขอ
ศาลาการเปรียญ

ศาลาการเปรียญ เป็นอาคารอเนกประสงค์ในงานสถาปัตยกรรมไทย ซึ่งก่อสร้างในเขตธรรมาวาส ในบริเวณวัด เพื่อใช้ประกอบกิจกรรมต่าง ๆ ทางพุทธศาสนาในวันพระหรือวันธัมมัสสวนะ ใช้เป็นสถานที่สำหรับศึกษาพระธรรมของประชาชน (“เปรียญ” มาจากภาษาบาลีว่า “ปริยัติ” หมายถึง “พระปริยัติธรรม” หรือ “การศึกษาพระธรรม) ศาลาการเปรียญจัดเป็นศาสนสถานที่สำคัญของวัดรองลงมาจากอุโบสถ โบราณว่า "อุโบสถเป็นที่สำหรับพระพุทธ ศาลาการเปรียญเป็นที่สำหรับพระธรรม" คือ เป็นที่เผยแผ่ธรรม 
ศาลาการเปรียญมีลักษณะคล้ายเรือนหลังใหญ่ ยกพื้นสูงเสมอศีรษะคนยืน มีเฉลียงโดยรอบ กั้นฝาแต่ละด้านเป็นฝาโปร่ง ๆ ด้านหนึ่งทำยกพื้นเป็นอาสน์สงฆ์ สำหรับพระสงฆ์ขึ้นนั่งเจริญพระพุทธมนต์ ตรงหัวอาสน์สงฆ์ด้านหนึ่ง เป็นที่ตั้งพระพุทธรูป และเครื่องบูชา
แคปริคอร์น ชูร่า

แคปริคอร์น ชูร่า (; โรมาจิ: "Kapurikōn no Shura") ตัวละครจากการ์ตูนเรื่องเซนต์เซย่า เป็นโกลด์เซนต์ประจำราศีมกร ผู้ดูแลปราสาทแพะทะเล 1 ใน 12 ปราสาทแห่งแซงค์ทัวรี่
บทบาท.
ผู้ดูแลปราสาทแพะทะเล.
ขณะที่บรอนเซนต์ 4 คน กำลังผ่านจากปราสาทมนุษย์ม้าของซาจิททาเรียส ไอโอลอส เข้าสู่ปราสาทแพะทะเล ไม่มีผู้ขัดขวาง ไม่มีพลังคอสโม่ของศัตรู ทุกคนกำลังจะผ่านออกไป แต่แล้วจู่ ๆ ดราก้อน ชิริว ก็รู้สึกได้ถึงสัญญาณการโจมตีจากด้านหลัง พร้อมบอกให้ทุกคนกระโดด พริบตานั้นพื้นดินบริเวณหลังปราสาทก็แยกออกเป็นหุบเหวจากฝีมือของ แคปริคอร์น ชูร่า โกลด์เซนต์ผู้ดูแลปราสาทแพะทะเล ทุกคนยกเว้นชิริวได้กระโดดไปอยู่ฝั่งตรงข้ามหมด ส่วนชิริวต้องอยู่ที่เดิมเพื่อจัดการกับชูร่า หากไม่แล้วทุกคนจะถูกชูร่าเล่นงานตกลงไปเหวตายกันหมด
ชูร่าได้บอกว่า ตนเป็นผู้สังหารไอโอลอสเองเมื่อ 13 ปีก่อน ตามคำสั่งของเคียวโก ด้วยไม่รู้ว่าเคียวโกเป็นคนชั่วร้าย เซนต์ แคปริคอร์น ได้ชื่อว่าเป็นเซนต์ที่จงรักภักดีต่ออาเทน่ามากที่สุดในบรราดาเหล่าเซนต์
ชูร่ามีท่าไม้ตายที่น่ากลัวคือ เอ็กซ์คาลิเบอร์ (Excalibur) ที่แขนขวาโดยคมกริบเหมือนดาบเอ็กซ์คาลิเบอร์ในตำนาน สามารถตัดทุกสิ่งให้ขาดได้ ชูร่าใช้เอ็กซ์คาลิเบอร์ตัดชุดคล็อธของชิริวจนหมด จนชิริวต้องใช้ท่ามังกรทะยาน อันเป็นท่าไม้ตายที่ท่านผู้เฒ่าได้ห้ามไว้ นำพาชูร่าและตัวเองทะยานออกไปสู่นอกโลก ชูร่าได้ถามชิริวว่า ทำไปเพื่ออะไร ชิริวตอบมาสั้น ๆ ว่า เพื่ออาเทน่า ชูร่าจึงสำนึกได้และสละชุดโกลด์คล็อธให้ชิริวและถีบชิริวกลับมาสู่โลก และตัวเองก็ได้สลายหายไปกับชั้นบรรยากาศ
เจ้าสมุทรโพไซดอน.
ในขณะที่ชิริวกำลังพลาดท่าแก่คริวซาโอล กฤษณะ ขุนพลผู้ดูแลเสาค้ำมหาสมุทรอินเดียอยู่นั้น ชูร่าก็ได้ปรากฏตัวขึ้นในมโนสำนึกของชิริวและปลุกชิริวให้ลุกขึ้นสู้ โดยบอกว่าที่แขนขวาของชิริวมีวิญญาณของตนสถิตย์อยู่ นั่นคือ เอ็กซ์คาลิเบอร์ นั่นเอง ซึ่งชิริวก็ได้ฟื้นขึ้นและใช้เอ็กซ์คาลิเบอร์ตัดหอกทองคำของกฤษณะได้สำเร็จ และใช้เป็นท่าไม้ตายต่อมา
สงครามศักดิ์สิทธิ์-เทพเจ้าฮาเดส.
ชูร่า ปรากฏตัวขึ้นมาพร้อมกับ เจมินี่ ซากะ กับ อควอเรียส คามิว ในฐานะเซนต์ที่ฟื้นจากความตายต้องการศีรษะของอาเทน่ากลับไปให้ฮาเดส ร่างของชูร่าได้สลายลงไปเมื่อพระอาทิตย์ขึ้นเพราะเวลา 12 ชั่วโมง ที่ฮาเดสให้ไว้หมดลง
ชูร่า ปรากฏตัวอีกครั้งพร้อมกับเหล่าโกลด์เซนต์ทั้งหลายที่ตายไปแล้ว เพื่อรวมพลังกันทำลายกำแพงอาดูรเพื่อเปิดทางไปสู่เอลิเชี่ยน
บทบาทในภาค Soul Of Gold.
ชูร่า ปรากฏตัวครั้งแรกเพื่อต่อสู้กับร่างเงาของตนที่เกิดจากมโนภาพของ เลโอ ไอโอเลีย ซึ่งตนไม่สามารถกำจัดได้เนื่องจากผู้ที่ทำให้เกิดมโนภาพจะต้องเป็นคนกำจัด ดังนั้น ชูร่าจึงได้ใช้ท่า จัมปิ้งสโตน แล้วล็อกร่างเงาของตนไว้ แล้วให้ไอโอเลียใช้ท่าไลนิ่ง พลาสม่า กำจัดร่างเงา ในเวลาต่อมา ชูร่าได้เดินทางที่ห้องที่มี อควอเรียส คามิว เฝ้าไว้ และแพ้คามิว จนถูก เซิร์ท เพื่อนของคามิวสังหาร
เดอะซิมส์ วัยรักพักร้อน

เดอะซิมส์ วัยรักพักร้อน  เป็นภาคเสริมของเกมเดอะซิมส์ต่อจากภาค วัยวุ่นลุ้นรัก ออกวางจำหน่ายเมื่อ 25 มิถุนายน ค.ศ. 2002 เป็นเกมประเภทจำลองแบบชีวิต พัฒนาโดยบริษัท Maxis และจำหน่ายโดยบริษัท Electronic Arts
รูปแบบของเกมส์.
ภาคเสริมวัยรักพักร้อนจะเป็นเกมส์ที่ชาวซิมส์ทุกคนไปเที่ยววันหยุดสุดสนุกกัน
วัยรักพักร้อน.
ถ้าในบ้านของคุณมีโทรศัพท์ติดอยู่บนผนังหรือที่วาง และคุณสามารถโทรเรียกรถแท็กซี่เพื่อที่จะไปเกาะวันหยุดพักผ่อน คุณจะต้องเลือกอะไรว่า จะไปโซนไหนถ้าคุณคลิกเข้าไปและส่งชาวซิมส์ไปสถานที่นั้นๆ ในเกาะวันหยุดพักผ่อนจะมีกิจการให้เล่นมากมาย
ร้านขายของที่ระลึก.
คุณสามารถซื้อของที่ระลึกอันใหม่ เช่น เครื่องขบลูกนัต ช้างน้อยแพทริก และ รูปปั้นยูนิคอร์น
วินเชนโซ มอนเตลลา

วินเชนโซ มอนเตลลา  เกิดเมื่อวันที่ 18 มิถุนายน ค.ศ. 1974 เป็นอดีตนักฟุตบอลทีมชาติอิตาลี เล่นเป็นตำแหน่งกองหน้า เขาลงเล่นให้ โรม่า เป็นสโมสรสุดท้ายก่อนแขวนสตั๊ด เคยทำหน้าที่เป็นผู้จัดการทีมสโมสรโรมา (ชั่วคราว), คาตาเนีย, ฟิออเรนตินา, ซัมป์โดเรีย และเอซี มิลาน
ประวัติ.
มอนเตลลาเริ่มเล่นฟุตบอลอาชีพครั้งแรกกับทีม เอ็มโปลี ก่อนที่จะย้ายไปร่วมทีม เจนัว หลังจากนั้นย้ายไปร่วมทัพ ซามพ์โดเรีย ทีมร่วมเมือง
และสามารถแจ้งเกิดในการลงเล่น เซเรียอา ได้อย่างสวยงาม ด้วยการทำไป 22 ประตูในฤดูกาล 1996-1997 ก่อนจะย้ายทีมมาอยู่กับ โรม่า และมีส่วนช่วยให้ต้นสังกัดคว้าแชมป์สคูเด็ตโต้ได้สำเร็จในฤดูกาล 2000-01 ในช่วงปลายอาชีพนักเตะ มอนเตลล่า เคยถูก ซามพ์โดเรีย ทีมเก่าของเขา และ ฟูแล่ม ในอังกฤษ ยืมตัวไปเล่น ก่อนที่เขาจะตัดสินใจเลิกเล่นเมื่อจบฤดูกาล 2008-09 โดยเปลี่ยนงานไปเป็นหนึ่งในโค้ชทีมเยาวชนแทน โดยรับหน้าที่ดูแลทีมอายุต่ำกว่า 16 ปี ของโรม่า และเมื่อวันที่ 21 กุมภาพันธ์ ค.ศ. 2011 มอนเตลล่า ได้รับการแต่งตั้งให้เป็นเทรนเนอร์ชั่วคราวของ โรม่า คุมทีมชุดใหญ่ หลังจากการลาออกของ เคลาดิโอ รานิเอรี จนจบฤดูกาล 2010-11 และต่อมามอนเตลล่าได้ไปคุม คาทาเนีย ในฤดูกาล 2011-12 โดยทำผลงานนำทีมจบอันดับ 11 ของ เซเรียอา และ ได้ย้ายมาคุมทีม สโมสรฟุตบอลฟีออเรนตีนา สโมสรฟุตบอลใน เซเรียอา
 "ณ วันที่ 13 March 2018"
อุรุมชี

อุรุมชี  หรือตามสำเนียงจีนกลางว่า อูหลู่มู่ฉี  อดีตมีชื่อว่า ตี๋ฮว่า  เป็นเมืองหลวงของเขตปกครองตนเองซินเจียงอุยกูร์ ประเทศจีน ตั้งอยู่ทางด้านทิศตะวันตกเฉียงเหนือของประเทศสาธารณรัฐประชาชนจีน เป็นศูนย์กลางเส้นทางสำคัญของทางสายไหมในยุคราชวงศ์ถัง ได้พัฒนาความเป็นศูนย์กลางทางด้านผู้นำทางวัฒนธรรมและทางการค้ายุคราชวงศ์ชิง ในคริสต์ศตวรรษที่ 19
ในปี ค.ศ. 2015 มีประชากรราว 3.5 ล้านคน อุรุมชี เป็นนครที่ใหญ่ที่สุดทางทิศตะวันตกของประเทศ ทั้งเป็นเมืองที่มีประชากรหนาแน่นที่สุดของแถบเอเชียกลางอีกด้วย ตามบันทึกของกินเนสบุ๊คอ๊อฟเร็คคอร์ด อุรุมชี เป็นเมืองใหญ่ที่ห่างไกลจากทะเลมากที่สุดในโลก มีการพัฒนาด้านเศรษฐกิจมาอย่างต่อเนื่องนับแต่ปี 1990 ในปัจจุบัน เป็นเมืองศูนย์กลางด้านคมนาคมภายในประเทศ ทั้งเป็นศูนย์กลางวัฒนธรรมและการพาณิชย์
ประวัติ.
ยุคต้น.
ชนเผ่าจู่ชิ เป็นชนเผ่าโบราณ ที่ได้รับการกล่าวถึงว่าเป็นกลุ่มชนแรกในดินแดนแถบนี้ เป็นชนเผ่าเร่ร่อนด้านสันเขาทางเหนือของแนวเทือกเขาเทียนซาน ทั้งตั้งอยู่ใกล้เส้นทางสายไหมทางด้านทิศเหนือ พื้นที่ปัจจุบันถือเป็นเมืองเกิดใหม่ เดิมมิได้เรียกว่า "อุรุมชี" จนกระทั่งยุคสมัยของ "ดซุงการ์ คาร์เน็ท" ถิ่นฐานดั้งเดิมเรียกว่า ลุนไท ที่ตั้งอยู่ใกล้ราว 10 กิโลเมตรจากชานเมืองด้านใต้ของเมืองปัจจุบัน ลุนไทได้ถูกตั้งขึ้นสมัยราชวงศ์ถัง ระหว่างปีที่ 22 ของจักรพรรดิไท่ซง ราว ค.ศ.648
โฮฮอต

<templatestyles src="Stack/styles.css"/>
โฮฮอต (Хөх хот, "Khökh khot", IPA: /xɵxˈxɔtʰ/) หรือสำเนียงจีนกลางว่า ฮูเหอเฮ่าเท่อ (#เปลี่ยนทาง ;) มีชื่อย่อว่า ฮูชื่อ  มีชื่อเดิมว่า กุยสุย  เป็นเมืองหลวงของเขตปกครองตนเองมองโกเลียใน ซึ่งเป็นที่ตั้งของการปกครองส่วนภูมิภาค เป็นศูนย์กลางเศรษฐกิจและวัฒนธรรม
ผู้ค้นพบเมืองนี้คืออัลตัน (Altan) ขุนนางผู้เป็นใหญ่ในมองโกเลีย เปอร์เซีย อัฟกานิสถาน ในปี 1580 และในปี 1954 ชาวจีนเรียกเมืองนี้ว่ากุยสุย (歸綏) ซึ่งเป็นชื่อย่อที่ผสมขึ้นมากจากอักษรต้นของชื่อเต็มของ 2 เขตของเมืองนี้ซึ่งตั้งในส่วนศูนย์กลางทางใต้ของมองโกเลียในโดยราชวงศ์ชิง มีภูเขาทางทิศเหนือและที่ราบสูงเหอเท่า (河套) ทางใต้ ที่นี่เป็นที่นิยมสำหรับนักท่องเที่ยวในช่วงฤดูร้อน โดยมักใช้เป็นสถานที่เพื่อหนีร้อน
ชื่อเมืองโฮฮอตเป็นภาษามองโกเลีย มาจากคำว่า "คค" (хөх) แปลว่า "สีฟ้า" และ "ค็อท" (хот) แปลว่า "เมือง" จึงแปลว่า "เมืองสีฟ้า"
เกอรช ฟริดริช เวเลอร์

รองอำมาตย์เอกเกอรช ฟริดริช เวเลอร์ (Georg Friedrich Wehler : เกิด 28 กันยายน พ.ศ.2419 - พ.ศ. 2470) นายตรวจเอก กรมรถไฟหลวงสายเหนือ และนายห้างในกรุงเทพฯ ชาวเยอรมัน ได้เข้ามาเป็นวิศวกรสร้างทางรถไฟในสมัยของพระบาทสมเด็จพระจุลจอมเกล้าเจ้าอยู่หัว ต่อมาได้รับพระราชทานนามสกุลจากพระบาทสมเด็จพระมงกุฎเกล้าเจ้าอยู่หัว เมื่อวันที่ 21 พฤษภาคม พ.ศ. 2459 ว่า "เวลานนท์" (Velananda)
รองอำมาตย์เอกเกอร์ช ฟริดริช เวเลอร์ มีภรรยาชื่อ นางเสงี่ยม เวลานนท์ สตรีเชื้อสายมอญหงสาวดี (หลานตา ขุนรักษานาเวศ (กลัศ วิภาตะกลัศ)) หมู่บ้านบางไส้ไก่ (ปัจจุบันคือบริเวณหลังมหาวิทยาลัยราชภัฏบ้านสมเด็จเจ้าพระยา) มีบุตรธิดาดังนี้
หลังจากที่ประเทศไทยได้ประกาศเข้าร่วมสงครามโลกครั้งที่ 1 แล้ว มร.เกอรช ฟริดริช เวเลอร์ ก็ถูกถอนสัญชาติและถูกเรียกคืนนามสกุล เมื่อวันที่ 29 กรกฎาคม พ.ศ. 2460 ทำให้ต้องกลับไปอยู่ที่ประเทศเยอรมนีชั่วคราว ในขณะนั้นกำลังดำเนินงานรถไฟอยู่บริเวณถ้ำขุนตาล ต่อมาเมื่อสงครามสิ้นสุดก็กลับมาอาศัยอยู่กับครอบครัวในประเทศไทยและได้ถึงแก่กรรมที่บ้านริมคลองบางไส้ไก่ เมื่อ พ.ศ. 2470
เอ็มทีวีอันพลักด์ (อีพี)

เอ็มทีวีอันพลักด์  คืออัลบั้มที่ 3 ของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 2 มิถุนายน พ.ศ. 2535 โดยค่ายโคลัมเบีย อัลบั้มนี้เป็นอัลบั้มอีพี การแสดงสด ที่มียอดขาย 3 ล้านชุดในอเมริกา และ 9 ล้านชุดทั่วโลก
"เอ็มทีวีอันพลักด์" ชุดนี้เป็นการบันทึกการแสดงสดสำหรับรายการทางช่องเอ็มทีวี รายการ MTV Unplugged โดยใช้เครื่องดนตรีลักษณะอคูสติก ไม่ใช้เครื่องดนตรีไฟฟ้าในการแสดง มารายห์ได้ใช้เทคนิค whistle register ในเพลงเปิด "Emotions" และยังมีเพลงที่นำเพลงเก่าของเดอะ แจ็คสัน ไฟฟ์ เพลง "I'll Be There" (ปี 1970) มาร้องใหม่กับเทรย์ โลเรนซ์ก็สามารถขึ้นอันดับ 1 อเมริกาได้
อัลบั้มนี้เข้าชาร์ทในอเมริกาสูงสุดที่อันดับ 3 และอยู่ในชาร์ทนาน 57 สัปดาห์ (เข้าใหม่ 1 ครั้ง)
คณะเศรษฐศาสตร์ มหาวิทยาลัยกรุงเทพ

คณะเศรษฐศาสตร์และการลงทุน มหาวิทยาลัยกรุงเทพ เดิมเป็นภาควิชาหนึ่งของคณะบริหารธุรกิจ มหาวิทยาลัยกรุงเทพ แต่ในเวลาต่อมา เนื่องจากสาขาวิชาเศรษฐศาสตร์เริ่มมีบทบาทในระบบเศรษฐกิจของประเทศมากขึ้น ในฐานะของสาขาวิชาที่จำเป็นต่อการวางนโยบายทางเศรษฐกิจของรัฐบาล รวมทั้งมีนักเศรษฐศาสตร์ที่มีชื่อเสียงจำนวนมากทั้งในและต่างประเทศ จึงทำให้สาขาวิชาเศรษฐศาสตร์เริ่มเป็นที่จับตามอง
เพื่อตอบสนองความต้องการเรียนในสาขาวิชาเศรษฐศาสตร์ที่มีมากขึ้น และเพื่อผลิตบุคลากรทางด้านเศรษฐกิจให้แก่ประเทศไทย จึงได้มีการก่อตั้งคณะเศรษฐศาสตร์มหาวิทยาลัยกรุงเทพขึ้น ในปี พ.ศ. 2529 โดยเปิดสอนเพียงภาควิชาเดียว คือ ภาควิชาเศรษฐศาสตร์การพัฒนา (Development Economics)
ต่อมาในปี พ.ศ. 2535 ได้มีการเปิดสอนเพิ่มอีกหนึ่งภาควิชา คือ ภาควิชาเศรษฐศาสตร์ระหว่างประเทศ (International Economics)และในปี พ.ศ. 2541 เนื่องจากทางคณะเศรษฐศาสตร์ได้เล็งเห็นถึงความสำคัญของประยุกต์ใช้ความรู้ทางเศรษฐศาสตร์เข้ากับความรู้ด้านธุรกิจ จึงได้ทำการเปิดสอนเพิ่มอีกหนึ่งภาควิชาคือ ภาควิชาเศรษฐศาสตร์ธุรกิจ (Business Economics) 
ในปี พ.ศ. 2552 คณะเศรษฐศาสตร์และการลงทุนได้ดำเนินการปิดหลักสูตรเศรษฐศาสตรบัณฑิต สาขาวิชาเศรษฐศาสตร์การพัฒนา คงเหลือไว้ที่สาขาวิชาเศรษฐศาสตร์ระหว่างประเทศ และสาขาวิชาเศรษฐศาสตร์ธุรกิจ
ในปัจจุบัน คณะเศรษฐศาสตร์และการลงทุนเปิดหลักสูตรปริญญาตรี 1 หลักสูตร ได้แก่ หลักสูตรเศรษฐศาสตรบัณฑิต ซึ่งประกอบไปด้วยกลุ่มวิชาเลือก 3 สาขา ได้แก่ สาขาเศรษฐศาสตร์ระหว่างประเทศ สาขาเศรษฐศาสตร์ธุรกิจ และเศรษฐศาสตร์การเงิน นอกจากนี้ คณะเศรษฐศาสตร์และการลงทุนยังเปิดสอนในระดับปริญญาโท 1 สาขา ได้แก่ หลักสูตรวิทยาศาสตรมหาบัณฑิต สาขาวิชาการเงิน โดยเริ่มเปิดดำเนินการในปี พ.ศ. 2557 โดยเป็นหลักสูตรที่คณะเศรษฐศาสตร์และการลงทุน มหาวิทยาลัยกรุงเทพ ได้ร่วมมือกับธนาคารไทยพาณิชย์ จำกัด (มหาชน) ในการพัฒนาขึ้น เพื่อให้มั่นใจได้ว่าเป็นหลักสูตรที่มีคุณภาพและตรงกับความต้องการของสถานประกอบการอย่างแท้จริง
หลักสูตร.
ปัจจุบัน คณะเศรษฐศาสตร์ มหาวิทยาลัยกรุงเทพ เปิดสอน 3 สาขาวิชา ดังนี้
ท่าอากาศยานนานาชาติดูไบ

ท่าอากาศยานนานาชาติดูไบ (IATA: DXB, ICAO: OMDB)  เป็นท่าอากาศยานนานาชาติหลักที่บริการในดูไบ สหรัฐอาหรับเอมิเรตส์ และเป็นท่าอากาศยานที่คึกคักที่สุดจากการเดินทางของผู้โดยสารระหว่างประเทศ มันยังเป็นท่าอากาศยานที่คึกคักที่สุดเป็นอันดับ 4 ตามการเคลื่อนตัวของผู้โดยสาร ขนส่งสินค้ามากที่สุดอันดับ 7 ของโลก ท่าอากาศยานที่มีการเคลื่อนตัวของแอร์บัส เอ380 และโบอิง 777 มากที่สุด และมีจำนวนผู้โดยสารต่อเครื่องเฉลี่ยมากที่สุด ใน ค.ศ. 2017 DXB รองรับผู้โดยสาร 88 ล้านคน สินค้า 2.65 ล้านตัน และลงทะเบียนอากาศยานเครื่องที่ 409,493 ลำ ในเดือนกรกฎาคม ค.ศ. 2019 มีการติดตั้งระบบพลังงานแสงอาทิตย์ที่ใหญ่ที่สุดในภูมิภาคบนท่าอากาศยานนานาชาติ ตามเป้าหมายลดการใช้พลังงานของเมืองดูไบร้อยละ 30 ก่อน ค.ศ. 2030
ท่าอากาศยานนานาชาติดูไบตั้งอยู่ในอำเภออัลก็อรฮูด ซึ่งอยู่ห่างจากดูไบทางตะวันออก และกินพื้นที่ อาคารที่พักผู้โดยสาร 3เป็นสิ่งก่อสร้างในใหญ่ที่สุดเป็นอันดับ 2 ของโลกตามพื้นที่ และเป็นอาคารที่พักผู้โดยสารที่ใหญ่ที่สุดในโลก
ท่าอากาศยานนานาชาติซายิด

ท่าอากาศยานนานาชาติซายิด (IATA: AUH, ICAO: OMAA)  หรือชื่อเดิม ท่าอากาศยานนานาชาติอาบูดาบี เป็นท่าอากาศยานหลักของสายการบินเอทิฮัดที่ตั้งอยู่ในกรุงอาบูดาบี สหรัฐอาหรับเอมิเรตส์ 
ท่าอากาศยานตั้งอยู่ทางตะวันออกของอาบูดาบีไป โดยเป็นท่าอากาศยานที่ใหญ่เป็นอันดับ 2 ของประเทศ รองจากท่าอากาศยานนานาชาติดูไบ ใน ค.ศ. 2014 ตัวสนามบินบริการผู้โดยสารประมาณ 20 ล้านคน สายการบินที่ครองท่าอากาศยานนี้คือสายการบินเอทิฮัด สายการบินประจำชาติอันดับ 2 และสายการบินที่ใหญ่เป็นอันดับ 2 ของประเทศ รองจากเอมิเรตส์ และท่าอากาศยานนี้มีสายการบินบริการมากกว่า 30 สายไปยังจุดหมายปลายทางกว่า 120 จุดในมากกว่า 60 ประเทศ
การหวีดร้อง

การหวีดร้อง  คือการหวีดเสียงร้องเพลงสูงสุดของมนุษย์ โดยมีลักษณะคล้ายการกรีดร้อง
การใช้ Whistle register.
ในดนตรีคลาสสิกของยุโรปมีการใช้ Whistle register ไม่ค่อยมากแต่จะใช้โดยนักร้องโคโลราทูรา โซปราโนโดยร้องได้ที่โน้ตสูงกว่า E6 เช่นใน "Queen of the Night" หรือ "Der Hölle Rache kocht in meinem Herzen" ได้เสียงสูงถึงโน้ต F6
ในดนตรีป็อป มีการใช้กันหลากหลายโดยส่วนมากจะเป็นนักร้องผู้หญิง เช่น มารายห์ แครี, คริสตินา อากีเลรา, มินนี่ ริเปอร์ตัน, อารีอานา กรานเด ส่วนในนักร้องผู้ชายมีการบันทึกจากกินเนสบุ๊คว่า อดัม โลเปซ เป็นผู้ชายที่มีเสียงร้องสูงที่สุดที่ (C#8) มีความกว้างถึง 8 ออกเตฟ 
ส่วนในนักร้องผู้หญิงที่ได้ถูกบันทึกในกินเนสบุ๊คปี 2005 ว่ามีเสียงที่สูงที่สุดในโลก คือ จอร์เจีย บราวน์ (G10 หรือ 25 kHz)
ในประเทศไทยมีนักร้องหญิงที่สามารถใช้ช่องเสียงดังกล่าวได้ เช่น ศรัณย์รัชต์ ดีน และ มาลีวัลย์ เจมีน่า เป็นต้น
Sexphone คลื่นเหงา สาวข้างบ้าน

Sexphone คลื่นเหงา สาวข้างบ้าน (Sexphone & the Lonely Wave) เป็นผลงานภาพยนตร์ลำดับที่สองของเหมันต์ เชตมี ต่อจากเรื่อง ปอบ หวีด สยอง และมี เฉลิมพล บุนนาค ร่วมกำกับภาพยนตร์ โดยได้กวี ตันจรารักษ์และพอลล่า เทเลอร์ มาแสดงภาพยนตร์เรื่องนี้ เข้าฉายเมื่อวันที่ 6 มิถุนายน พ.ศ. 2546 และได้รับการตอบรับในเชิงบวก แต่เนื่องจากโรงภาพยนตร์ไม่มีรอบฉายที่มากพอให้กับเรื่องนี้ จึงทำให้หนังทำรายได้ตลอดการเข้าฉายไปเพียง 26 ล้านบาทเท่านั้น
เนื้อเรื่องย่อ.
Sexphone คลื่นเหงา สาวข้างบ้าน บอกเล่าเรื่องราวของ ดื้อ (กวี ตันจรารักษ์) ดีเจหนุ่มรักสงบ ที่อาศัยอยู่กับคุณปู่ (สมชาย สามิภักดิ์) กับ เจ (พอลล่า เทเลอร์) หญิงสาวลูกครึ่งที่มีความมั่นใจในตัวเองสูง โดยอาศัยอยู่กับเพื่อนสนิท แต่ทั้งสองคนคือเพื่อนบ้านที่ไม่ลงรอยกันมาตลอด แต่เมื่อเอ็มม่า (โอฬาริก จารุวัฒน์) เพื่อนสนิทของเจ ได้ฝากเบอร์โทรศัพท์ของบ้านเจ เอาไว้ให้กับสถานีวิทยุที่ชื่อ "คลื่นเหงา" ของดีเจ.แมน (อนันต์ บุนนาค) ที่ดื้อทำงานเป็นผู้ช่วยสถานีวิทยุอยู่ที่นั้น
แต่แล้วเมื่อวันที่ดื้อต้องจัดรายการวิทยุโดยจำเป็น ดื้อได้ต่อโทรศัพท์เข้าบ้านของเจ แล้วเกิดการเข้าใจผิดกัน ทำให้เจคิดว่าคนที่เธอคุยอยู่นั้น คือ "เซ็กส์โฟน" แต่หลังจากคืนนั้น เจก็กลายเป็นข่าวดังเพียงช่วงข้ามคืน เจเลยได้ต่อโทรศัพท์เข้าไปต่อว่าดื้อในรายการวิทยุก่อนวันขึ้นปีใหม่ แต่ไม่นานทั้งสอง ก็กลายเป็นเพื่อนคุยที่รู้ใจกันในที่สุด แต่หารู้ไม่ว่าคนที่ทั้งสองคุยกันนั้น ก็คือเพื่อนบ้านตัวแสบที่ไม่ลงรอยกันนั้นเอง
รางวัล.
Sexphone คลื่นเหงา สาวข้างบ้าน ได้รับรางวัล "สื่อมวลชนดีเด่นประเภทภาพยนตร์ ประจำปี 2546" จากสื่อมวลชนคาทอลิค ประเทศไทย เมื่อวันที่ 18 ธันวาคม พ.ศ. 2546
แกลบ

แกลบ  คือ เปลือกแข็งของเมล็ดข้าวที่ได้จากการสีข้าว เป็นส่วนที่เหลือใช้จากการผลิตข้าวสาร เมล็ดมีลักษณะเป็นรูปทรงรี เม็ดยาวสีเหลืองอมน้ำตาล หรือเหลืองนวลแล้วแต่ภูมิประเทศที่มีการปลูกข้าว แกลบประกอบด้วยเซลลูโลส เฮมิเซลลูโลส ลิกนิน และเถ้า และมีซิลิกาในเถ้ามาก แกลบไม่ละลายในน้ำ มีความคงตัวทางเคมี ทนทานต่อแรงกระทำ จึงเป็นตัวดูดซับที่ดีในการบำบัดน้ำเสียที่มีโลหะหนัก การกำจัดโลหะหนักด้วยแกลบมีรายงานว่าสามารถใช้ได้กับ แคดเมียม ตะกั่ว สังกะสี ทองแดง โคบอลต์ นิกเกิลและเงิน โดยใช้ได้ทั้งในรูปที่ทำและไม่ทำปฏิกิริยากับสารเคมี สารเคมีที่นิยมใช้ทำปฏิกิริยากับแกลบเพื่อให้ดูดซับโลหะมากขึ้นคือ โซเดียมไฮดรอกไซด์ โซเดียมคาร์บอเนตและอีพิคลอโรไฮดริน
การใช้ประโยชน์.
นอกจากการนำแกลบข้าวไปใช้เป็นเชื้อเพลิงต่างๆแล้ว ยังสามารถนำไปผสมกับวัสดุอื่นๆทำเป็นวัสดุก่อสร้างแล้ว แกลบข้าวยังถูกนำไปผลิตเป็นขี้เถ้าแกลบ (Rice Husk Ash) เพื่อนำไปใช้ประโยชน์ ส่วนประกอบหลักของขี้เถ้าแกลบ คือ ซิลิกา (SiO2) สามารถนำไปทำให้บริสุทธิ์ด้วยกระบวนการทางเคมี และการเผาที่อุณหภูมิสูง ซิลิกาในขี้เถ้าแกลบมีทั้งที่เป็น ซิลิกาผลึก (Crystalline Silica) ซิลิกาผลึกสามารถแบ่งย่อยเป็นหลายชนิดตามความแตกต่างของรูปร่าง ลักษณะผลึกและความหนาแน่นของซิลิกา รูปร่างของผลึกมีหลายแบบ เช่น สามเหลี่ยม สี่เหลี่ยม หกเหลี่ยม สี่เหลี่ยมลูกบาศก์และเส้นยาว และซิลิกาอสัณฐาน (Amorphous Silica) ซึ่งเป็นซิลิกาที่มีรูปร่างไม่เป็นผลึก (Non-crystalline Silica)
สรรพคุณ ลดกลิ่น จากคอกวัว นำมาทำปุ๋ยได้
เด่น ดอกประดู่

เด่น ดอกประดู่ หรือชื่อจริงว่า บรรพต วีระรัฐ (24 มิถุนายน พ.ศ. 2485 - 11 ตุลาคม พ.ศ. 2565) เป็นพิธีกร และอดีตนักแสดงตลกชาวไทย ร่วมสมัยกับ เด๋อ ดอกสะเดา ดู๋ ดอกกระโดน และดี๋ ดอกมะดัน (สังเกตว่า ลักษณะการตั้งชื่อคล้าย ๆ กัน) เคยแสดงร่วมคณะกับ เด๋อ ดอกสะเดา และเทพ โพธิ์งาม ใช้ชื่อคณะว่า เด่นเด๋อเทพ ตั้งแต่ประมาณ พ.ศ. 2520 เป็นที่รู้จักจากตลกมายากล อาทิ ดูดบุหรี่ ลอยตัว ได้ชื่อว่าเป็นนักแสดงตลกที่เล่นมุกสุภาพ ไม่เล่นมุกหยาบโลน หรือลามก ต่อมาร่วมวง กับคณะเด่นรวมดาว และเด่นบิ๊กโจ๊ก
ประวัติ.
ก่อนจะเข้าสู่วงการบันเทิง เข้าศึกษาระดับชั้นมัธยมศึกษาที่ โรงเรียนวัดสุทธิวราราม และ เคยเป็นนักเรียนโรงเรียนดุริยางค์กองทัพเรือ และเป็นดรัมเมเยอร์ไม้หนึ่งของกองดุริยางค์ทหารเรือ จึงใช้ชื่อฉายาว่า ดอกประดู่ ซึ่งเป็นสัญลักษณ์ของกองทัพเรือไทย
ในปี พ.ศ. 2533 ได้เป็นผู้ผลิตและเป็นพิธีกรรายการโทรทัศน์เกี่ยวกับการเกษตร ชื่อรายการว่า "ไม่ลองไม่รู้" ออกอากาศทางช่อง 9 นานถึง 14 ปี ซึ่งปัจจุบันไม่ได้ออกอากาศแล้ว และได้ทำธุรกิจผลิตดินเกษตรผสม จำหน่ายใช้ชื่อการค้าว่า "ไม่ลองไม่รู้" มีโรงงานผลิตอยู่ที่บ้านพักในหมู่บ้านย่านซอยวัชรพล ถนนรามอินทรา รวมถึงเคยเปิดร้านเบเกอรี่ย่านสี่แยกพรานนกชื่อ มิสเบเกอรี่ ซึ่งปัจจุบันได้ปิดกิจการไปแล้ว ชีวิตส่วนตัวสมรสกับ สุวพันธ์ อุบลชาติ หรือ เจ๊ตือ นักแสดงสาวที่พบรักกันระหว่างร่วมงานแสดง
สุขภาพและการเสียชีวิต.
หลังป่วยเป็นโรคอัลไซเมอร์มาเกือบ 4 ปี ซึ่งหมอที่รักษาเคยบอกแล้วว่าผู้ป่วยโรคนี้ พอถึงระยะหนึ่งจะเริ่มไม่อยากอาหาร ซึ่งระยะหลังเด่นเองก็เป็น เริ่มทานข้าวน้อยลงๆ ทำให้ไม่มีแรง เมื่อก่อนยังเดิน หลังๆ ต้องพยุง ก่อนเสียไม่กี่วันต้องใช้รถเข็น เริ่มเดินไม่ไหว ทานข้าวน้อย ก็หมดแรง บอกด้วยว่า ก่อนหน้านี้หมอให้ยากระตุ้นให้อยากอาหาร แต่ก็ช่วยได้แค่ส่วนหนึ่ง ทางครอบครัวก็พยายามหาทางบำรุงให้ดีที่สุด
แต่ในที่สุดอาเด่นที่เสียชีวิตด้วยป่วยเป็นโรคชรา ในวัย 80 ปี โดยการหลับไปและหยุดหายใจเมื่อช่วงเวลาประมาณ 01.30 น. ของในวันที่ 11 ตุลาคม พ.ศ. 2565 ที่ผ่านมา ได้เดินทางไปที่วัดศิริพงษ์ธรรมนิมิต ซอยวัชรพล เพื่อเตรียมทำพิธีทางศาสนา โดยจะเริ่มพิธีรดน้ำศพ ช่วงเวลา 16.00 น. และจะทำการสวดพระอภิธรรมเป็นเวลา 5 คืน ตั้งแต่วันที่ 11 - 15 ตุลาคม พ.ศ. 2565 และมีพิธีฌาปนกิจในวันที่ 16 ตุลาคม พ.ศ. 2565
จันลูกา ซัมบรอตตา

จันลูกา ซัมบรอตตา  เกิดเมื่อวันที่ 19 กุมภาพันธ์ ค.ศ. 1977 ประเทศอิตาลี เป็นนักฟุตบอลตำแหน่งกองหลังฝั่งซ้ายและขวา ส่วนมากจะอยู่ทางซ้ายคอยเติมเกมรุกให้กับทีม 
ซัมบรอตตาเริ่มเล่นฟุตบอลอาชีพครั้งแรกเมื่ออายุ 17 ปี ในปี ค.ศ. 1994 เล่นให้กับสโมสรฟุตบอลโกโม ในบ้านเกิดซึ่งอยู่ในลีกเซเรียบี ซึ่งเขาได้ลงเล่นเพียงแค่ 1 นัดเท่านั้น ในปี ค.ศ. 1995 โกโมตกชั้นไปอยู่เซเรียชิ 1 ซัมบรอตตาก็กลายเป็นตัวหลักของทีมในฤดูกาล 1995-1996 และ 1996-1997 เขาลงสนามไปทั้งหมด 47 นัด ทำได้ 6 ประตู
ในปี ค.ศ. 1997 ซัมบรอตตาได้เล่นในลีกสูงสุดครั้งแรกในเซเรียอา โดยทีมบารีดึงตัวไปร่วมทีมและเป็นกำลังหลักช่วยให้ทีมบารีขึ้นชั้นไปเล่นในเซเรียอาได้สำเร็จ ซัมบรอตตาเล่นทางฝั่งซ้าย และยิงได้ 2 ประตู จากการเล่น 27 นัด ในเกมเซเรียอาครั้งแรกของเขา ในปี ค.ศ. 1999 ซัมบรอตตาติดทีมชาติอิตาลีอายุต่ำกว่า 21 ปี และได้เป็นกัปตันทีมครั้งแรก ในนัดอุ่นครั้งพบกับทีมชาตินอร์เวย์ เขาเป็นผู้เล่นที่ติดทีมชาติคนแรกในรอบ 50 ปีของสโมสรบารี ในฤดูกาล 1998-1999 ซัมบรอตตาได้ลงเล่น 32 นัด ทำได้ 4 ประตู ทำทีมใหญ่อย่างยูเวนตุสสนใจเป็นอย่างมากและได้ยื่นซื้อด้วยค่าต้ว 15.85 ล้านปอนด์
นีโกลา เวนโตลา

นิโกลา เวนโตลา  เกิดเมื่อวันที่ 24 พฤษภาคม ค.ศ. 1978 เป็นนักฟุตบอลเล่นในต่ำแหน่งกองหน้าและเคยติดทีมชาติอิตาลีมาแล้ว แต่ไม่มีโอกาสประเดิมสนามสักที เริ่มเล่นฟุตบอลครั้งแรกกับสโมสรบารีในปี ค.ศ. 1994 ก่อนย้ายไปอตาลันต้า
อาเลสซันโดร กอสตากูร์ตา

อาเลสซันโดร กอสตากูร์ตา  เกิดเมื่อวันที่ 24 เมษายน พ.ศ. 2509 ที่เมืองโอราโก้ วาเรเซ่ โดยเล่นตำแหน่งกองหลัง เคยติดทีมชาติอิตาลีและเล่นให้กับสโมสรเอซี มิลาน เพียงสโมสรเดียว ตั้งแต่ปี พ.ศ. 2530 จนถึงปี พ.ศ. 2550 ตั้งแต่ฤดูกาล 2007-08 คอสตาคูร์ตาทำงานร่วมกับเมาโร ทัสซอตติในตำแหน่งผู้ช่วยของคาร์โล อันเชล็อตติ
องค์การปลดปล่อยสหปัตตานี

องค์การปลดปล่อยสหปัตตานี หรือ พูโล (หรือ PULO) ก่อตั้งเมื่อ 22 มกราคม พ.ศ. 2511 โดยตวนกูบีรอ กอตอนีลอ หรือ อดุลย์ ณ วังคราม บัณฑิตจากอินเดีย ได้รวมเพื่อน ๆ จัดตั้งองค์กรนี้ที่ซาอุดิอาระเบีย การดำเนินงานในระยะแรกเน้นการปลุกระดมมวลชนโดยมีกลุ่มเป้าหมายที่ผู้นำศาสนาและผู้นำท้องถิ่น
พูโลจัดตั้งกองกำลังติดอาวุธสำเร็จเมื่อ พ.ศ. 2519 ผู้นำกองกำลังที่สำคัญมีหลายคน เช่น หะยียูโซะ ปากีสถาน และหะยีสะมะแอ ท่าน้ำ มีการส่งเยาวชนไปฝึกวิชาทหารและการก่อวินาศกรรมที่ลิเบียและซีเรีย องค์กรเริ่มมีปัญหาจากการปราบปรามของรัฐและนโยบายใต้ร่มเย็นในช่วงหลัง จน พ.ศ. 2525 จนนำไปสู่การแตกแยกภายในองค์กร
การแยกตัวเป็นพูโลเก่าและพูโลใหม่.
พ.ศ. 2528 ดร.ฮารง อเมริกา หรือ ฮารง มูเล็ง บังคับให้ตนกูบีรอกอตอนีลาออก หะยีสะมะแอ ท่าน้ำที่อยู่ฝ่านตนกูบีรอไม่พอใจจึงเริ่มมีการแข็งข้อ พ.ศ. 2531 ดร.ฮารงถูกกดดันให้ลาออกจากตำแหน่ง ผลของความขัดแย้งนี้ทำให้หะยีสะมะแอแยกไปจัดตั้งกลุ่มอาบูยาบาลเมื่อ พ.ศ. 2532
พูโลใหม่.
ดร.ฮารงและหะยีฮาดี บินรอซาลี ได้ปรับองค์กรใหม่เปลี่ยนชื่อและสัญลักษณ์ขององค์กร จน พ.ศ. 2536 หะยีดาโอ๊ะ ท่าน้ำ กับหะยีสะมะแอขัดแย้งกัน หะยีดาโอ๊ะหนุน ดร.ฮารงให้แยกมาจัดตั้งพูโลใหม่เมื่อ พ.ศ. 2538 จน พ.ศ. 2541 พูโลใหม่ประสบปัญหาเมื่อสมาชิกระดับแกนนำหลายคนถูกจับกุมรวมทั้งหะยีดาโอ๊ะ บางส่วนทยอยออกมอบตัว ปัจจุบันการต่อสู้ด้วยอาวุธของพูโลใหม่เหลือไม่มากนัก ส่วนใหญ่อยู่ในเขตจังหวัดนราธิวาสและยะลา กลุ่มนี้อยู่ภายใต้การนำของคณะกรรมการที่มี่จำนวนประมาณ 20 คน มีหะยีฮาดี บินรอซาลี เป็นผู้นำ และไม่มีผู้ใดปรากฏในสื่อมวลชน นอกจากลุกมาน บินลีมา ที่มีฐานเคลื่อนไหวในสวีเดน มีเว็บไซต์เป็นของตนเองคือ pulo.org จากนั้นใด้มีการเปลียนแปลงชื่อเว็บไซต์เป็น www.puloinfo.net
พูโลเก่า.
กลุ่มของตนกูบีรอได้รับการเรียกขานว่าพูโลเก่าซึ่งแม้กลุ่มของดร.ฮารงจะแยกออกไปแล้ว แต่กลุ่มนี้ก็ยังมีความขัดแย้งภายในอยู่ระหว่างฝ่ายการเมืองและฝ่ายทหาร 
พูโลผสม.
ในวันที่ 1 พฤษภาคม 2548 พูโลเก่าและใหม่ได้ประชุมและลงมติให้ทั้งสองกลุ่มรวมตัวกันเป็นหนึ่งเดียวอีกครั้ง โดยมีนายกัสตูรี มะห์โกตา ในสวีเดนเป็นโฆษก
ห้างสรรพสินค้าโรบินสัน

ห้างสรรพสินค้าโรบินสัน  เป็นธุรกิจห้างสรรพสินค้าแห่งหนึ่งของ บริษัท เซ็นทรัล รีเทล คอร์ปอเรชั่น จำกัด (มหาชน) ก่อตั้งโดย คุณมานิต อุดมคุณธรรม ซึ่งปัจจุบันเป็นประธานกรรมการบริหาร บริษัท โฮม โปรดั๊กซ์ เซ็นเตอร์ (Homepro) และบริษัทน้ำแร่ 6TY และ กมลพันธ์ ศิริพรรณพร ในนามของ บริษัท โรบินสัน จำกัด (มหาชน) (บริษัท ห้างสรรพสินค้าโรบินสัน จำกัด (มหาชน) ในอดีต) เริ่มดำเนินธุรกิจในปีพ.ศ. 2522 โดยเปิดสาขาแรกที่สยามสแควร์ จากนั้นเปิดสาขาอย่างต่อเนื่องทั้งในกรุงเทพมหานคร และต่างจังหวัด และได้จดทะเบียนเป็นบริษัทมหาชนในตลาดหลักทรัพย์เมื่อ 3 มกราคม พ.ศ. 2535 ถือว่าเป็นห้างสรรพสินค้าแห่งแรกของไทยที่เข้าจดทะเบียนในตลาดหลักทรัพย์ แต่แล้วบริษัทกลับประสบปัญหาการดำเนินธุรกิจ จึงได้เปิดทางให้ กลุ่มเซ็นทรัล โดยเซ็นทรัล รีเทล คอร์ปอเรชั่น เข้ามาถือหุ้นใหญ่เมื่อปี พ.ศ. 2538 จนกระทั่งใน พ.ศ. 2562 กลุ่มเซ็นทรัลได้ตัดสินใจยื่นคำร้องขอเพิกถอนหลักทรัพย์ของโรบินสัน เพื่อควบรวมกิจการ และให้เซ็นทรัล รีเทล คอร์ปอเรชั่น เข้าจดทะเบียนในตลาดหลักทรัพย์แห่งประเทศไทยแทน
ภายหลังการควบรวมกิจการโดยเซ็นทรัลรีเทลใน พ.ศ. 2562 ห้างสรรพสินค้าโรบินสันได้ถูกโอนให้มาอยู่ภายใต้การบริหารของ บริษัท สรรพสินค้าเซ็นทรัล จำกัด หรือห้างสรรพสินค้าเซ็นทรัล ปัจจุบันประกอบธุรกิจทั้งในส่วนห้างสรรพสินค้าภายใต้ชื่อ โรบินสัน และศูนย์การค้าภายใต้ชื่อ "โรบินสัน ไลฟ์สไตล์" มีสาขาในประเทศไทยประกอบด้วยกรุงเทพฯ-ปริมณฑล และ ต่างจังหวัด นอกจากนี้ยังเปิดให้บริการสาขาในต่างประเทศคือประเทศเวียดนาม อีกด้วย
สาขาของโรบินสัน.
"เรียงตามวันที่เริ่มเปิดดำเนินการ"
ต่างประเทศ.
"หมายเหตุ: โรบินสันใช้ชื่อ "โรบินส์" ในการเปิดสาขาต่างประเทศ"
อดีตสาขาของโรบินสันที่ยุติการดำเนินการ.
"เรียงตามวันที่ปิดบริการ"
อะแพชีเอชทีทีพีเซิร์ฟเวอร์

อะแพชีเอชทีทีพีเซิร์ฟเวอร์  คือซอฟต์แวร์สำหรับเปิดให้บริการเซิร์ฟเวอร์บนโพรโทคอล HTTP โดยสามารถทำงานได้บนหลายระบบปฏิบัติการ 
ที่มาของชื่อ "Apache" มาจากกลุ่มคนที่ช่วยสร้างแพตช์ไฟล์สำหรับโครงการ NCSA httpd 1.3 ซึ่งกลายมาเป็นที่มาของชื่อ A PAtCHy server และในอีกความหมายหนึ่งยังกล่าวถึงเผ่า[[อะแพชี]หรืออาปาเช่ ซึ่งเป็นเผ่าอินเดียนแดงที่มีความสามารถในการรบสูง
ความสามารถ.
การที่อาปาเช่เป็นซอฟต์แวร์ที่อยู่ในลักษณะของ [[โอเพ่นซอร์ส]] ที่เปิดให้บุคคลทั่วไปสามารถเข้ามาร่วมพัฒนาส่วนต่างๆ ของอาปาเช่ได้ ซึ่งทำให้เกิดเป็น โมดูล ที่เกิดประโยชน์มากมาย เช่น mod_perl, mod_python หรือ mod_php ซึ่งเป็นโมดูลที่ทำให้อาปาเช่สามารถใช้ประโยชน์ และทำงานร่วมกับภาษาอื่นได้ แทนที่จะเป็นเพียงเซิร์ฟเวอร์ที่ให้บริการเพียงแค่ [[เอชทีเอ็มแอล]] อย่างเดียว
นอกจากนี้อาปาเช่เองยังมีความสามารถอื่นๆ ด้วย เช่น การยืนยันตัวบุคคล (mod_auth, mod_access, mod_digest) หรือเพิ่มความปลอดภัยในการสื่อสารผ่าน [[โพรโทคอล]] https (mod_ssl) นอกจากนี้ ก็ยังมีโมดูลอื่นๆ ที่ได้รับความนิยมใช้ เช่น mod_vhost ทำให้สามารถสร้างโฮสท์เสมือน www.sample.com, wiki.sample.com, mail.sample.com หรือ www.ilovewiki.org ภายในเครื่องเดียวกันได้ หรือ [[mod_rewrite]] เป็นเครื่องมือที่จะช่วยให้ [[url]] ของเว็บนั้นอ่านง่ายขึ้น ยกตัวอย่างเช่น จากเดิมต้องอ้างถึงเว็บไซต์แห่งหนึ่งด้วยการพิมพ์ "http://www.yourdomain.com/board/quiestion.php?action=viewtopic&qid=2xDffw" แต่หลังจากใช้ mod_rewrite จะทำให้สั้นลง กลายเป็น "http://www.yourdomain.com/board/question/2xDffw" ซึ่งที่อยู่หลังนี้จะขึ้นอยู่กับว่าผู้ดูแลเว็บไซต์ต้องการให้อยู่ในลักษณะใด
มณี พยอมยงค์

ศาสตราจารย์เกียรติคุณ มณี พยอมยงค์ (2 มีนาคม พ.ศ. 2473 – 20 มิถุนายน พ.ศ. 2552) ศิลปินแห่งชาติ ปี พ.ศ. 2549 สาขาวรรณศิลป์
ประวัติ.
อาจารย์มณีเป็นชาวเชียงใหม่โดยกำเนิด เกิดที่บ้านขี้เหล็กน้อย ตำบลขี้เหล็ก อำเภอแม่ริม จังหวัดเชียงใหม่ สมรสกับอาจารย์บุญยิ่ง พยอมยงค์ หลังจากเกษียณอายุราชการ อาจารย์มณีพำนักอยู่ที่บ้านพักที่อำเภอแม่ริม จังหวัดเชียงใหม่ โดยประสบปัญหาสุขภาพเกี่ยวกับการมองเห็น อาจารย์มณีได้ถึงแก่กรรมเมื่อวันที่ 20 มิถุนายน พ.ศ. 2552 เวลาประมาณ 03.00 น. ณ โรงพยาบาลมหาราชนครเชียงใหม่ ด้วยโรคติดเชื้อในกระแสเลือด
การศึกษา.
อาจารย์มณีสำเร็จการศึกษาในทางธรรมโดย เป็นนักธรรมเอก ปธ.6 จากนั้นสำเร็จการศึกษาในทางโลก ศึกษาศาสตร์บัณฑิต จากคณะศึกษาศาสตร์ มหาวิทยาลัยเชียงใหม่ และ การศึกษามหาบัณฑิต จากมหาวิทยาลัยศรีนครินทรวิโรฒ ประสานมิตร ตามลำดับ
การทำงาน.
อาจารย์มณีเข้ารับราชการเป็นอาจารย์ในคณะศึกษาศาสตร์ มหาวิทยาลัยเชียงใหม่ โดยตำแหน่งทางวิชาการก่อนเกษียณอายุราชการ คือ ศาสตราจารย์ประจำภาควิชาส่งเสริมการศึกษา คณะศึกษาศาสตร์ มหาวิทยาลัยเชียงใหม่ ในเวลาต่อมาได้รับพระราชทานตำแหน่งศาสตราจารย์เกียรติคุณ ประจำมหาวิทยาลัยเชียงใหม่
ในระหว่างที่อาจารย์มณีเป็นอาจารย์มหาวิทยาลัย อาจารย์เป็นผู้มีความรอบรู้ในล้านนาคดีอย่างมาก กระบวนวิชาที่อาจารย์สอนล้วนเกี่ยวข้องกับล้านนาคดี อาทิ วิชาวัฒนธรมพื้นบ้าน วิชาล้านนาคดี วิชาสิ่งแวดล้อมล้านนา เป็นต้น นอกจากนี้รับเชิญเป็นอาจารย์พิเศษสอนวิชาการศึกษาและสำรวจโบราณคดี ที่มหาวิทยาลัยพายัพ วิชาวัฒนธรรม มหาจุฬาลงกรณราชวิทยาลัยในพระบรมราชูปถัมภ์ วิทยาเขตเชียงใหม่ ทั้งยังรับเชิญไปบรรยายพิเศษ และขับค่าวซอตามโอกาสต่าง ๆ
เกียรติคุณ.
นอกจากนี้อาจารย์ยังได้รับเกียติมีส่วนร่วมในกิจกรรมของคณะกรรมการต่าง ๆ เช่น อนุกรรมการวัฒนธรรมพื้นบ้านแห่งชาติ, อนุกรรมการวัฒธรรมจังหวัดเชียงใหม่, กรรมการที่ปรึกษาศูนย์ส่งเสริมศิลปวัฒธรรม จังหวัดเชียงใหม่, กรรมการศึกษาค้นคว้าการสร้างสะดือเมืองเชียงราย, ประธานชมรมล้านนาคดี จังหวัดเชียงใหม่, ประธานฝ่ายพิธีกรรมสร้างพระเจ้า 700 ปี ศรีเชียงใหม่, ผู้อำนวยการสถาบันวัฒนธรรมศึกษา มหาจุฬาลงกรณราชวิทยาลัย วิทยาเขตเชียงใหม่ และ ฯลฯ
ฟุตบอลชิงแชมป์แห่งชาติอาเซียน 2007

ในการแข่งขันอาเซียนฟุตบอลแชมเปียนชิพ 2006 นี้ได้เริ่มเปลี่ยนชื่อจาก "ไทเกอร์คัพ" เดิม มาเป็น อาเซียนฟุตบอลแชมเปียนชิพขึ้น โดยจะจัดรอบคัดเลือก ระหว่างวันที่ 12 พฤศจิกายน พ.ศ. 2549 และรอบสุดท้ายขึ้นในระหว่างวันที่ 12 มกราคม - 4 กุมภาพันธ์ พ.ศ. 2550 (โดยรอบคัดเลือกแข่งขัน พฤศจิกายน 2549) ซึ่งประเทศไทยร่วมกับสิงคโปร์เป็นเจ้าภาพ มีประเทศร่วมเข้าแข่งขันทั้งหมด 11 ประเทศ โดย 6 ประเทศ ได้แก่ ไทย พม่า มาเลเซีย เวียดนาม สิงคโปร์ และ อินโดนีเซีย เข้ามารอในรอบสอง ในขณะที่อีก 5 ประเทศ ได้แก่ ลาว, ฟิลิปปินส์, บรูไน (ใช้ทีมแชมป์ภายในประเทศ QAF FC เล่นแทน), ติมอร์ตะวันออก และ กัมพูชา ที่ต้องแข่งขันรอบคัดเลือก โดย ลาว และ ฟิลิปปินส์ ได้ผ่านรอบคัดเลือกมาร่วมแข่งขัน ครบ 8 ทีม
รอบแพ้คัดออก.
ในรอบนี้จะแข่งขันแบบเหย้า-เยือนแต่จะไม่ใช้กฎประตูทีมเยือน ถ้าผลการแข่งขันเสมอกันจะต่อเวลาพิเศษและดวลลูกโทษ
รอบรองชนะเลิศ.
"สิงคโปร์ดวลลูกโทษชนะ 5–4 หลังเสมอกัน 2–2"
"ไทยชนะด้วยผลรวม 2–0"
รอบชิงชนะเลิศ.
"สิงคโปร์ชนะด้วยผลรวม 3–2"
ผู้ทำประตู.
<templatestyles src="Col-begin/styles.css"/>
<templatestyles src="Col-begin/styles.css"/>
นามแฝง

นามแฝง ("ชื่อปลอม") หมายถึง ชื่อที่ปรุงแต่งหรือตั้งขึ้น เพื่อใช้เรียกแทนชื่อจริงของบุคคลเป็นการส่วนตัว บางครั้งนามแฝงสามารถใช้อ้างถึงบุคคลในทางกฎหมายได้ บุคคลที่มีชื่อเสียงบางคนอาจใช้นามแฝงในการแสดงหรือการเขียนหนังสือมากกว่าใช้ชื่อจริงของตน
ฉายา

ฉายา  หมายถึง ชื่อเล่นหรือคำพรรณนา ประกอบหรือเกิดขึ้นแทนชื่อและสามารถใช้งานได้ทั่วไป เช่น แพลลัสอะธีนา, โฟบัสอะพอลโล, พระเจ้าอัลเฟรดมหาราช และ สุลัยมานผู้เกรียงไกร